Kajl Ritenhaus svedoči na sudu u Kenoši, 10. november 2021.\nOslobađajuća presuda Kajlu Ritenhausu (Kyle Rittenhouse) optuženom za ubistvo dve osobe tokom protesta prošle godine ponovo je istakla duboke podele u američkom društvu po pitanju kontrole oružja, rase i pravosudnog sistema, bez naznaka rešenja ogorčenih debata u polarizovanoj naciji, pišu svetski mediji.\nOgorčenje na levici, slavljenje na desnici\nPresuda Ritenhausu rešiće malo toga u američkoj debati o pitanjima rase i pravde, ocenjuje Fajnenšl tajms (The Financial Times), ukazujući da je oslobađajuća presuda posle dvonedeljnog suđenja koje je oštro podelilo javno mnjenje, izazvala ogorčenje na levici i slavljenje na desnici.\nSudski postupak Ritenhausu odvijao se paralelno s podjednako eksplozivnim suđenjem u Džordžiji zbog ubistva crnca Ahmuda Arberija (Ahmaud Arbery) dok je džogirao, i razotkrio podeljenu zemlju koja se još bori s pitanjima rase i krivičnog pravosuđa više od godinu dana posle ubistva Afroamerikanca Džordža Flojda (George Floyd).\nRitenhaus, tada 17-godišnjak, došao je u avgustu prošle godine u Kenošu iz susedne države Ilinois pošto je policajac upucao crnca Džejkoba Blejka (Jacob Blake), koji je zbog rane paralizovan, što je pokrenulo višednevne proteste i nerede. Policajac koji je ranio Blejka, nije optužen.\nRitenhaus je tokom suđenja rekao da je došao u Kenošu da štiti imovinu i pruži prvu pomoć, navodeći da je nosio jurišnu pušku da bi se zaštitio. On je upucao trojicu muškaraca, od kojih je ubio dvojicu a trećeg ranio u sukobu s masom demonstranata.\nRepublikanski poslanici i konzervativni komentatori pozdravili su oslobađajuću presudu Ritenhausu, tvrdeći da je presuda odbrana prava Amerikanaca po Drugom amandmanu da "drže i nose oružje", navodi britanski list, ukazujući da je sudija u slučaju Ritenhausa prethodno odbacio optužbu za nošenje vatrenog oružja.\nS druge strane, ističe Fajnenšl tajms, demokrate su u atmosferi očajanja. Predsednik SAD Džo Bajden (Joe Biden) je rekao da se "iako će zbog presude u Kenoši mnogi Amerikanci biti ljuti i zabrinuti", uključujući njega, mora priznati da je porota rekla svoje. U Bajdenovoj predizbornoj kampanji prošle godine, Ritenhaus je prikazan kao beli supremasista. Potpredsednica Kamala Haris (Harris) rekla je da je "očigledno da ima još mnogo posla" kako bi američki pravosudni sistem bio pravedniji.\nMalo suđenja u SAD poslednjih godina je izazvalo takvu ogorčenost poput slučaja Kajla Ritenhausa, ističe BBC.\nOslobađajuća presuda Ritenhausa zavisila je od konkretnih detalja zakona o samoodbrani Viskonsina, koji uzimaju u obzir stanje uma Ritenhausa u trenutku pucanja. Prvo se dogodilo kada je Džozef Rozenbaum (Joseph Rosenbaum) pokušao da zgrabi Ritenhausov pištolj, a sledeća dva pošto su se dva muškarca – od kojih je jedan bio naoružan – suočila s Ritenhausom posle čega je Rozenbaum pucao.\nZakon uzima u obzir da li je Ritenhaus verovao da se nalazi u neposrednoj opasnosti od povrede, ali ne i njegove odluke u satima i danima pre toga koje su ga dovele u opasnu situaciju, ističe BBC, ukazujući da bi suđenje moglo da podstakne ponovno razmatranje zakona o samoodbrani širom SAD i da li oni dovoljno razmatraju sveukupne okolnosti upotrebe ubojite sile, posebno u društvu u kojem su labava ograničenja vatrenog oružja.\nDosad je bio trend da se širi pravo na samoodbranu u mnogim američkim saveznim državama kroz zakone koji pojedincima daju pravo da koriste silu da zaštite svoje domove i sebe, umesto da izbegnu sukob, povlači britanski javni servis i ocenjuje da bi podele u suđenju Ritenhausu mogle dodatno da podstaknu debatu o tome da li ti zakoni idu predaleko ili nisu dovoljni.\nČinjenice iz noći kada je Ritenhaus ubio dva čoveka i ranio trećeg, nisu razmatrane, već je porota morala da utvrdi zašto je to uradio. Njega je jurila grupa ljudi kada je ispalio kobne hice i pitanje je bilo da li je delovao u samoodbrani ili je bio opasan osvetnik koji je pogoršao ionako nestabilnu situaciju. Pristalice strože kontrole oružja su sada zabrinute da bi slučaj Ritenhausa mogao postaviti presedan – da svako može da izađe na proteste s pištoljem, ali bez ikakvih posledica.\nSlučaj Ritenhaus istakao je duboku podelu u SAD oko prava na oružje, piše Njujork tajms (The New York Times), ukazujući da sada dok se raspravlja o posledicama te presude, nema naznaka promene u pat poziciji u Kongresu po pitanju kontrole nošenja oružja.\nČetiri dana pre nego što je Ritenhaus oslobođen optužbi za ubistvo, sudija je odbacio optužbu za nezakonito posedovanje poluautomatske puške kakva se koristi u vojne svrhe. Povlačenje te optužbe, ističe list, predstavlja upečatljiv podsetnik da je slučaj Ritenhaus, pored ispitivanja polarizujućih pitanja rase i prava na samoodbranu, istakao da na američkim ulicama ima sve više oružja, kao neuspeh napora da se uvedu čak i skromna ograničenja nošenja oružja.\nZagovornici kontrole oružja mislili su da će pod predsednikom Bajdenom biti nekog napretka, ali se posle presude Ritenhausu suočavaju s još jednim, mnogo značajnijim neuspehom – konzervativna većina u Vrhovnom sudu verovatno će ukinuti ili ozbiljno oslabiti zakon države Njujork koji nameće stroga ograničenja nošenja oružja van kuće.\nS druge strane, ističe Njujork tajms, većina Amerikanaca podržava strože zakone o oružju, ali je prošlogodišnja Galupova (Gallup) anketa pokazala da je podrška regulaciji oružja, koja je povećana posle masovnog ubistva 2018. u srednjoj školi u Parklandu, oslabila tokom pandemije COVID-19 i porasta nasilnih zločina. Ipak, druge ankete pokazuju da i dalje postoji snažna podrška većoj kontroli.\nOslobađajuća presuda Ritenhausu prošla je kao još jedna bitka u dugotrajnom ratu za identitet američke nacije – jedna strana je krivila rasiste i ljude opsednute oružjem, dok je druga uzvratila da je mladić koji je ubio dve i ranio jednu osobu heroj koji je branio pravo na oružje i zakon i red, ističe Vašington post (The Washington Post).\nReakcije posle presude takođe su se fokusirale na pitanje rase u slučaju Ritenhaus, premda, kako piše list, mnogi konzervativci pitaju kakve veze to ima s rasom budući da su osoba koja je pucala, tri žrtve, advokati i sudija svi bili beli.\nNa levici, s druge strane, rasa izgleda kao osnovna pokretačka sila slučaja, na osnovu teze da crna osoba u istim okolnostima verovatno ne bi dobila takvu blagonaklonost i simpatije kakve su sud i porote pokazali prema Ritenhausu, navodi Vašington post, ukazujući da mnogi liberali tvrde da se čini da sistem koji obećava jednaku pravdu za sve ima različite standarde za različite rase.\nStudija podataka Federalnog istražnog biroa (FBI) o zločinima pokazala je da je tokom šestogodišnjeg perioda tri puta bilo verovatnije da će fatalna upotreba vatrenog oružja bele osobe prema crnoj osobi biti presuđena kao opravdana nego u slučaju kada belac ubije belca.\nSlučaj Ritenhaus pogodio je živac postojeće debate u SAD po pitanjima rase, pravosudnog sistema i prava na oružje, ali je takođe došao u vreme kada su mnoge savezne države obuzete širenjem zaštite za ljude koji koriste vatreno oružje da bi se branili, što je, ukazuje Vašington post na ocene pravnih analitičara, reakcija na politiku gneva u zemlji.


"Crvena jabuka" predstavila 20. studijski album - Scandal portal\nHome “Crvena jabuka” predstavila 20. studijski album\nPop grupa Crvena jabuka predstavila je juče na konferenciji za štampu u Beogradskom restoranu “Papa Joe” svoj 20. studijski album “Nocturno” na kome se nalazi 15 novih pesama u izdanju Croatia records-a.\nPored frontmena benda Dražena Žerića konferenciji su prisustvovali u ime izdavačke kuće Želimir Babogredac i autor većeg dela materija na pomenutom albumu Mirko Šenkovski.\nPesme sa novog albuma “Nocturno” imao je priliku da presluša i Žerin zemljak pop pevač Željko Samardžić kome se novi album izuzetno dopao rekavši da su pesme odlične. Imače obojica su rođeni Mostarci.\nU narednom periodu za sve poštovaoce benda Crvena jabuka će održati dva koncerta u Beogradu. Prvi je unplugged-bez struje 20. decembra u Kombank dvorani, a drugi 5. januara u Sava centru u okviru manifestacije “Božićni dani”.\nPogledajte “Berlin”, novi singl “Crvene jabuke”


Kad je pravo vrijeme za onlajn marketing – The PRESTIGE\nU gomili online medija koje svakodnevno koristimo u poslovne svrhe, pored samog saržaja reklamne poruke koja se plasira, tajming takođe može značajno uticati na rezultate i efikasnost\nIstraživanja su pokazala da su najbolji dani za slanje e-mailova utorak i četvrtak, jer je upravo u tim danima najveći procenat njihovog otvaranja. S druge strane, najnezanimljiviji dani za slanje e-maila su subota i nedelja. Razlozi su vrlo jednostavni. Ponedjeljak, kao najomraženiji dan kod većine zaposlenih definitivno nije idealan za slanje bilo kakvog obavještenja ili reklamnog sadržaja korisnicima, jer oni neće biti zainteresovani da otvore takav mail. Kraj nedelje takođe nije prikladan dan za ovu aktivnost, zbog toga što veliki broj ljudi žuri da završi sve svoje obaveze prije vikenda, pa nemaju previše vremena za detaljno čitanje primljenih mailova. Dakle, sredina nedjelje je idealna za sprovođenje e-mail marketinga, i to u periodu između 12 i 16 časova.


Delegacija francuskog parlamenta posetila Srbiju: Cilj buđenje interesa za region - European Western Balkans\nDelegacija francuskog parlamenta posetila Srbiju: Cilj buđenje interesa za region\nAutor Agencije 14. 06. 2019.\nPredsednik Vučić i delegacija francuskog parlamenta; Foto: Tanjug / Zoran Žestić\nBEOGRAD – Delegacija francuskih poslanika, predvođenih Žakom Merom, zamenikom predsednika Odbora za spoljne poslove, doputovala je juče u Srbiju. Poslanici su se najpre sastali sa predsednikom Odbora za evropske integracije Skupštine Srbije Nenadom Čankom, a potom i sa predsednikom Aleksandrom Vučićem Vučićem, premijerkom Anom Brnabić i ministarkom Jadrankom Joksimović.\nKako je saopšteno iz Skupštine Srbije, Čanak je tokom jučerašnjeg sastanka istakao da većina srpskih poslanika podržava evropske integracije Srbije, ali da problemi unutar same EU i njena nesigurnost po pitanju proširenja daju prostor evroskepticima u Srbiji za tvrdnje da je EU neuspeli projekat.\nSagovornici su se složili da je integracija država Zapadnog Balkana u EU od izuzetnog značaja, jer bi se time umirili i rešili svi otvoreni problemi koje imaju države ovog regiona, dok je Mer istakao da je bitno da Srbija ostane posvećena procesu evropskih integracija i sprovođenju reformi.\nTokom današnjeg sastanka, predsednik Vučić je rekao da ga raduje predstojeća poseta predsednika Makrona Srbiji, koju doživljava kao potvrdu dobrih i sadržajnih bilateralnih odnosa, posebno zbog toga što do posete dolazi u godini u kojoj Srbija i Francuska obeležavaju 180-godišnjicu uspostavljanja diplomatskih odnosa.\nGosti su potom premijerki Brnabić uručili inicijativu francuskih poslanika da se uspostavi dijalog među parlamentima regiona u okviru Berlinskog procesa.\nPremijerka je istakla da su odnosi Srbije i Francuske dobri i sadržajni, uz ocenu da intenziviranje parlamentarne saradnje u poslednje tri godine predstavlja važan segment u jačanju bilateralnih odnosa dve zemlje.\nKonačno, tokom sastanka sa ministarkom za evropske integracije Jadranke Joksimović, predstavnici francuskog Parlamenta ukazali su da će Francuska nastaviti da podržava reforme – za koje kažu da daju rezultate, ali i da bi trebalo da budu intenzivirane.\nJoksimović je naglasila da očekujemo da politika proširenja bude prepoznata kao deo liderskih kapaciteta i prednosti koje EU ima za jačanje uloge na globalnoj ravni, a ne kao problem i opterećenje za EU.\nAleksandar VučićAna BrnabićFrancuskaJadranka JoksimovićNenad ČanakSrbijaŽak Mer\nFabrici: Dve poruke za Srbiju, sve ste bliži EU


Medvedev poziva Vučića u Moskvu - 13.02.2015, Sputnik Srbija\nMedvedev poziva Vučića u Moskvu\nSrpski premijer Aleksandar Vučić dobiće uskoro zvanični poziv svog ruskog kolege Dmitrija Medvedeva, najavio je ruski ambasador Aleksandar Čepurin. 13.02.2015, Sputnik Srbija\npolitika, vesti, rusija, svet, srbija, dmitrij medvedev, aleksandar vučić\n15:21 13.02.2015 (Osveženo: 16:19 05.10.2015)\nSrpski premijer Aleksandar Vučić dobiće uskoro zvanični poziv svog ruskog kolege Dmitrija Medvedeva, najavio je ruski ambasador Aleksandar Čepurin.\nAmbasador Rusije u Beogradu Aleksandar Čepurin najavio je danas na sastanku sa srpskim premijerom Aleksandrom Vučićem da će mu uskoro premijer Ruske Federacije Dmitrij Medvedev uputiti zvanični poziv da poseti Moskvu.\nČepurin je Vučiću preneo čestitke Medvedeva povodom Dana državnosti Republike Srbije.\nVučić je čestitao zvaničnicima i narodu Rusije na uspešnom ishodu pregovora održanih u Minsku.\n„Sa velikom pažnjom pratili smo tok pregovora i najiskrenije pozdravljamo postignuti dogovor. Za sve nas to je dobra i velika vest“, naglasio je Vučić.\nNa sastanku je obostrano konstatovan značaj uloge OEBS-a, a samim tim i Srbije, s obzirom na njeno predsedavanje tom međunarodnom organizacijom, saopštila je Vlada Srbije.\nSporazum o okončanju sukoba na istoku Ukrajine postignut je juče u Minsku posle maratonskih pregovora lidera Rusije, Ukrajine, Nemačke i Francuske, a prekid vatre treba da stupi na snagu 15. februara.\nUkazujući na značaj unapređenja privredne saradnje dveju zemalja, ruski ambasador obavestio je premijera Srbije o značajnim poslovnim forumima koji će biti održani u Rusiji tokom ove godine i naglasio da postoji velika zainteresovanost ruske strane za učešće srpskih zvaničnika i privrednika na ovim skupovima.\nTim povodom, premijer Vučić izrazio je uverenje da će se Srbija na adekvatan način predstaviti ruskom i svetskom tržištu.\nNa sastanku je bilo reči i o jačanju saradnje Srbije i Rusije u oblasti poljoprivrede, automobilske i hemijske industrije, navedeno je u saopštenju.


Pročitajte kako je Aleksandar Vučić čestitao tzv. dan RS-a - Svjetlo Dunjaluka\nPročitajte kako je Aleksandar Vučić čestitao tzv. dan RS-a\nPredsednik Republike Srbije Aleksandar Vučić uputio je danas čestitku povodom neustavnog i takozvanog dana RS-a.\nVučić je čestitku poslao predsjednici RS-a Željki Cvijanović, a u njoj kaže:\n“Primite iskrene čestitke za Dan RS-a i najbolje želje za njen napredak i blagostanje. Uveren sam da ćete je uvek s ponosom čuvati. Srbija će uvek voleti i podržavati RS, istovremeno poštujući integritet Bosne i Hercegovine.”\nDodao je još i:\n“Srbija će, kao iskren prijatelj, uvek biti oslonac i podrška svim naporima i potrebama RS-a. Nadam se da ćemo našu ekonomsku i svaku drugu saradnju i dalje razvijati na obostranu dobrobit, dok u isto vreme negujemo naše neraskidive kulturne i duhovne veze, čuvajući jedinstveni identitet srpskog naroda. Želim svima u RS-u dobro zdravlje, sreću u ličnom životu i uspeh u radu. Živela Srbija! Živela RS!“\nDanas Banja Luka slavi zločine i genocid, na kojima počiva ovaj entitet. Vučić nije došao na obilježavanje, ali je tu premijerka Srbije Ana Brnabić.


Održan četvrti sastanak radne grupe u okviru TO REGOS projekta za razvoj nacionalnog standarda zanimanja Monter suve gradnje iz oblasti Građevinarstva i uređenja prostora\nDatum objave: 01.12.2020 12:17 | Autor: Srđan Obradović\nU okviru regionalnog projekta TO REGOS, koji finansira Austrian development agency, 26. i 28.11. 2020. godine, u prostorijama Centra za stručno obrazovanje i putem aplikacije „Zoom“, održan je četvrti nacionalni sastanak u cilju razvoja nacionalnog standarda zanimanja Monter suve gradnje, iz oblasti Građevinarstva i uređenja prostora, zasnovanog na regionalnom standardu zanimanja Monter suve gradnje.\nSrđan Obradović, koordinator u Odjeljenju za istraživanje i razvoj kvalifikacija u Centru za stručno obrazovanje upoznao je članove radne grupe sa usaglašenim regionalnim standardom zanimanja Monter suve gradnje i detaljima rada u vezi izrade nacionalnog standarda zanimanja Monter suve gradnje iz oblasti građevinarstva i uređenja prostora. Radna grupa je radila na analizi i usklađivanju formulacija aktivnosti kod ključnih poslova/ Analiza, planiranje i organizacija rada i Priprema radnog mjesta, Operativni poslovi, Administrativni zadaci, Komercijalni zadaci, Komunikacija i saradnja sa drugima, Opis zanimanja, Povezanost sa drugim kvalifikacijama, u skladu sa Metodologijom za izradu nacionalnog standarda zanimanja. Radna grupa je pripremila nacrt nacionalnog standarda zanimanja Monter suve gradnje, koji će biti poslat socijalnim partnerima na mišljenje i nadležnim tijelima na usvajanje.


Zna li predsednik Filipina šta mu može sve Amerika?\nM. D.\t 28. septembra 2016. 22:00\nPredsednik Duterte veoma reskira ulaskom u borbu protiv narkomafije, koja je opasan i uticajan protivnik. Trećina stanovnika te zemlje, koja broji 100 miliona, zavisnici su od narkotika. U borbi protiv korupcije u svim organima državnog aparata, predsednik je bio prinuđen na ekstremne mere, kaže za Sputnjik profesor i politikolog Vladimir Kolotov.\nNarkomafija je već ostvarila ogromne gubitke zbog koraka koje preduzima predsednik Filipina Rodrigo Duterte. Najpre su te gubitke osetili činovnici i pripadnici bezbednosnih struktura. Zato oni nesumnjivo mogu biti zainteresovani da organizuju i učestvuju u puču protiv njega.\nVeć je gotovo postalo pravilo da u državama gde je vojno prisutna Amerika, postoji i mogućnost ozbiljnog uticaja na unutrašnju i spoljnu politiku tih država. Poznat je priličan broj slučajeva kada je Vašington „skidao“ sa scene ili postavljao predsednike po sopstvenom nahođenju.\nBesni rat na Filipinima: 2.000 civila u središtu borbi, tela na…\n„Naravno, Zapadu je mnogo jednostavnije da upravljaju državama gde caruju anarhija i kriminal. ’Kontrolisani haos‘ je omiljena taktika SAD. U mutnoj vodi im je lakše da love svoju ribu. Tako da se ne bih čudio, ako SAD već sad rade na tome da ’protresu‘ Filipine i da smene aktuelnog predsednika, kako bi još više dominirali tihookeanskim regionom“, podvukao je ekspert.\nKako je objasnio Duterte, njega ne brinu niski pokazatelji filipinske ekonomije, kao posledica njegovih nepredvidivih političkih koraka. „Dođavola rejtinzi, otvoriću Filipine za Ruse i Kineze, kako bi oni investirali i vodili svoj biznis kod nas, zaključićemo trgovačke sporazume“, rekao je on.\nDuterte je obećao da će za inostrane kompanije otvoriti sektor telekomunikacija, kao i avio-sektor, gde se Manila do sada držala protekcionističke politike.\nNe bi trebalo zaboraviti činjenicu da su Filipini jedna od onih država gde su SAD, koje su objavile da se „vraćaju u Aziju“, napravile centar protivraketne odbrane koji pokriva potez od Japana do Australije. Ako Filipini uopšte uspeju da se oslobode od američkih vojnih baza, to će biti veoma ozbiljan udar na pozicije SAD, ali i veliki korak ka obnavljanju suvereniteta. Jer država na čijoj se teritoriji nalaze američke baze, ne može se smatrati nezavisnom, a to dobro vidimo na primeru Japana.


Ambasadorka: Laž je da Kina prikriva epidemiološku situaciju - 30.09.2020, Sputnik Srbija\nKineska ambasadorka u Beogradu Čen Bo ukazala je da su optužbe da Kina prikriva epidemiološku situaciju laž koja se koristi s ciljem da se prikriju podaci o... 30.09.2020, Sputnik Srbija\nsvet, vesti, čen bo\n© Tanjug / DRAGAN KUJUNDZICAmbasadorka Kine u Srbiji Čen Bo i kineski lekari na konferenciji za novinare\n„Epidemija nije uticala da i naši veliki projekti napreduju po planu. Kineska ekonomija ponovo beleži pozitivan rast, a naše kompanije savladavaju sve prepreke uprkos nasilničkom ponašanju SAD“, navela je između ostalog ambasadorka Kine, piše današnja Politika, prenosi Tanjug.\nNa pitanje kako napreduju razvoj kineske vakcine protiv virusa korona, ambasadorka Kine je odgovorila da su četiri vakcine ušle u treću fazu kliničkih ispitivanja.\n„Predsednik Si Điping najavio je da će kineska vakcina nakon finalnog odobrenja postati globalno javno dobro. Mi se zalažemo za jačanje međunarodne saradnje u istraživanju i razvoju vakcina, njihovoj proizvodnji i distribuciji“, istakla je ambasadorka Kine u Srbiji Čen Bo.


Novi zemljotres u BiH: Epicentar kod Mostara, tresla se i okolina\nZemljotres jačine 3,5 stepeni po Rihterovoj skali pogodio je oko 19 sati šire područje Hercegovine , a podrhtavanje tla se osetilo u Mostaru i okolnim gradovima. Prema podacima Seizmoloskog zavoda Srbije, epicentar je bio u brdu Planinica, sjeverno od Mostara.\nZemljotres jačine 3,7 stepeni Rihterove skale pogodio je večeras područje Mostara, objavljeno je na sajtu Federalnog hidrometeorološkog zavoda. Potres, čiji je intenzitet pest stepeni Merkalijeve skale, registrovan je u 17.55 časova. Podataka o eventualnoj šteti za sada nema.\nZemljotres jačine 3,7 stepeni pogodio je večeras područje Mostara, objavljeno je na sajtu Federalnog hidrometeorološkog zavoda. Potres je registrovan u 17.55, prenele su "Nezavisne ...\nTLO PONOVO PRETI Zemljotres jačine 3,7 stepeni Rihtera potresao Mostar\nZemljotres jačine 3,7 stepeni Rihterove skale pogodio je večeras područje Mostara, objavljeno je na sajtu Federalnog hidrometeorološkog zavoda. Potres, čiji je intenzitet pest stepeni Merkalijeve skale, registrovan je u 17.55 časova.\nPodrhtavanje tla osjetilo se u petak na širem području Hercegovine. Prema podacima Evropsko-mediteranskog seizmološkog centra, potres se osjetio na području Mostara kao i okolnih gradova u Hercegovini. Aparati u Centru za seizmologiju Federalnog hidrometerološkog zavoda ...\nZemljotres srednje jačine pogodio je večeras područje Mostara. Kako je objavljeno na sajtu Federalnog hidrometeorološkog zavoda, jačina zemljotresa u žarištu iznosila je 3,7 stepeni rihterove skale. Potres je registrovan u 17 sati i 55 minuta, prenijele su Nezavisne ...\nZemljotres je večeras pogodio Bosnu i Hercegovinu. Kako je naveo Euromediteranski seizmološki zavod, epicentar je bio na brdu Planinica, sjeverno od Mostara. Jačina potresa još nije poznata, ali je, prema komentarima na Twitteru, izazvao zabrinutost lokalnog stanovništva.\nSnažan zemljotres jačine 7 stepeni pogodio je danas Japan, saopštila je japanska meteorološka agencija. Zemljotres se dogodio u 7.34 po lokalnom vremenu sa epicentrom nedaleko od ostrva Iturup, na dubini od 160 kilometara, prenosi agencija Kjodo.\nZemljotres jačine 7 stepeni pogodio Japan\nZemljotres jačine 7 stepeni pogodio Japan Snažan zemljotres jačine 7 stepeni pogodio je danas Japan, saopstila je japanska meteorološka agencija. TOKIO - Snažan zemljotres jačine 7 stepeni pogodio je danas Japan, saopstila je japanska meteorološka agencija.\nSnažan zemljotres pogodio Japan, nema upozorenja na cunami\nSnažan zemljotres jačine 7 stepeni pogodio je danas Japan, saopstila je japanska meteorološka agencija. Zemljotres se dogodio u 7.34 po lokalnom vremenu, sa epicentrom nedaleko od ostrva Iturup, na dubini od 160 kilometara, prenosi agencija Kjodo.\nSnažan zemljotres jačine 7 stepeni pogodio je danas Japan, saopstila je japanska meteorološka agencija. Zemljotres se dogodio u 7.34 po lokalnom vremenu sa epicentrom nedaleko od ostrva Iturup, na dubini od 160 kilometara, prenosi agencija Kjodo.\nSNAŽAN ZEMLJOTRES OD 7 STEPENI U JAPANU: Nema upozorenja na cunami\nZemljotres se dogodio u 7.34 po lokalnom vremenu sa epicentrom nedaleko od ostrva Iturupa, na dubini od 160 kilometara. Kako se navodi, za sada nije izdato upozorenje od cunamija, a nema podataka ni o pričinjenoj materijalnoj šteti.\nSnažan zemljotres jačine 7 stepeni pogodio je danas Japan, saopštila je japanska meteorološka agencija Zemljotres se dogodio u 7.34 po lokalnom vremenu sa epicentrom nedaleko od ostrva Iturup, na dubini od 160 kilometara, prenosi agencija Kjodo.\nSnažan zemljotres jačine 7 stepeni pogodio je danas Japan, saopštila je japanska meteorološka agencija. Kako se navodi, za sada nije izdato upozorenje od cunamija , a nema podataka ni o pričinjenoj materijalnoj šteti.\nSnažan zemljotres jačine sedam stepeni pogodio je danas Japan, saopstila je japanska meteorološka agencija. Zemljotres se dogodio u 7.34 po lokalnom vremenu sa epicentrom nedaleko od ostrva Iturup, na dubini od 160 kilometara, prenosi agencija Kjodo.\nSnažan zemljotres jačine 7 stepeni pogodio je danas Japan, saopstila je japanska meteorološka agencija. Zemljotres se dogodio u 7.34 po lokalnom vremenu, sa epicentrom nedaleko od ostrva Iturup, na dubini od 160 kilometara.\nSnažan zemljotres jačine 7 stepeni pogodio je Japan, saopštila je japanska meteorološka agencija. Zemljotres se dogodio u 7.34 po lokalnom vremenu sa epicentrom nedaleko od ostrva Iturupa, na dubini od 160 kilometara.\nTLO PONOVO PRETI Zemljotres jačine 3,7 stepeni Rihtera potresao Mostra\nZemljotres jačine 3,7 stepeni Rihterove skale pogodio je večeras područje Mostara, objavljeno je na sajtu Federalnog hidrometeorološkog zavoda. Potres, čiji je intenzitet pest stepeni Merkalijeve skale, registrovan je u 17.55 ...\nZemljotres od 3,7 stepeni pogodio Mostar\nZemljotres od 3,7 stepeni pogodio Mostar Zemljotres jačine 3,7 stepeni pogodio je večeras područje Mostara, objavljeno je na sajtu Federalnog hidrometeorološkog zavoda. MOSTAR - Zemljotres jačine 3,7 stepeni pogodio je večeras područje Mostara, objavljeno je na sajtu Federalnog ...\nTRESAO SE MOSTAR: Udario zemljotres jačine 3,7 stepeni\nZemljotres jačine 3,7 stepeni pogodio je večeras područje Mostara, objavljeno je na sajtu Federalnog hidrometeorološkog zavoda. Potres je registrovan u 17.55, prenele su "Nezavisne novine". (Kurir.rs/Tanjug/Foto ilustracija: ...\nPotres je večeras pogodio Hercegovinu. Kako je naveo Euromediteranski seizmološki zavod, epicentar je bio na brdu Planinica, sjeverno od Mostara, prenosi Avaz. Jačina potresa još nije poznata, ali je, prema komentarima na Twitteru, izazvao zabrinutost lokalnog stanovništva.\nZemljotres jačine 3,7 stepeni Rihterove skale pogodio je večeras područje Mostara, objavljeno je na sajtu Federalnog hidrometeorološkog zavoda. Kako je naveo Euromediteranski seizmološki zavod, epicentar je bio na brdu Planinica, severno od Mostara.


Koncept federalizacije neprihvatljiv - Kozarac.ba\nPredsjednici Hrvatske demokratske zajednice (HDZ) BiH i Saveza nezavisnih socijaldemokrata (SNSD), Dragan Čović i Milorad Dodik, dobro znaju da federalizacija BiH nema podršku većine građana.\nNiti ima historijskog, geopolitičkog, teritorijalnog ni ekonomskog utemeljenja, kao i da taj koncept ne rješava pitanje jednakopravnosti građana BiH bez obzira na njihovu etničku pripadnost, izjavio je danas član Predsjedništva BiH Haris Silajdžić.\n– Silajdžić smatra važnim dijalog političkih lidera, pa i o pitanju budućeg ustvno-pravnog uređenja BiH. Ovakve rasprave služe u svrhu dnevno-političkih izjava koje prvenstveno imaju za cilj izazivanja političkih tenzija, saopštio je Silajdžićev kabinet.\nDodaje se da je deklaracija Vijeća za implementaciju mira (PIC) iz Brisela je još jednom potvrdila neupitnost suvereniteta, teritorijalnog integriteta i međunarodnog subjektiviteta BiH.\nSilajdžić ocjenjuje da je koncept federalizacije neprihvatljiv i da ne odražava historijski kontinuitet multietničkog karaktera BiH.


CEO Honora potvrđuje partnerstvo sa Intelom, Qualcommom i drugim kompanijama\nPočetnaVestiBiznis ITBiznis IT vestiCEO Honora potvrđuje partnerstvo sa Intelom, Qualcommom i drugim kompanijama\n22.01.2021 15:03 | 0 Biznis IT\nHonor je danas predstavio svoj Honor V40 5G telefon, čime obeležava novi početak kao zasebna kompanija. Nakon objave, CEO George Zhao je istakao da je njegov tim sklopio partnerstvo sa najvećim proizvođačima čipova - kompanijama Qualcomm i MediaTek.\nPored toga, kompanija je sklopila partnerstva i sa drugim firmama, kao što su AMD, Intel, Micron, Microsoft, Samsung, SK Hynix i Sony.\nGeorge Zhao je istakao da poslednjih pet mesecio predstavljka period koji je bio ekstremno težak ali i značajan za Honor. U svojim novim pohodima, kompanija ima za cilj da se pozicionira u srednjem i gornjem segmentu tržišta, kao i da proširi svoje prisustvo na zapadnim tržištima.\nPogledajte još: Honor V40 5G je zvanično predstavljen uz Dimensity 1000+ čip, 50MP kameru\nHonor takođe planira da se više fokusira na Internet of Things tržište, koristeći Huaweijevu terminologiju i strategiju, ali na sopstveni način. Analitičari ističu da brend ima za cilj da obezbedi isti kvalitet kakav su korisnici dobijali i od bivše majke kompanije - Huaweija.


Početak/Kultura/Objavljen devetnaesti roman niškog pisca Miloša Petkovića – „Bajka o Noćurku i Danici“\nVioleta Milićević4. oktobra 2021.\nIz štampe je upravo izašao roman za decu i mlade „Bajka o Noćurku i Danici“ niškog pisca fantastike Miloša Petkovića, u izdanju Medivesta.\nNakon tri trilogije fantastike („Perunov hroničar“, „Sedam mačeva“ i „Vukovi sudbine“), te nekoliko kolaboracija sa drugim piscima („Usnuli zmajevi“ sa Acom Seltikom) i dečijih knjiga („Patuljci i vile“, „Detektivi iz zoo-vrta“), ovo je devetnaesti roman niškog pisca, dramskog pisca i strip scenariste.\n„Radnja ove priče smeštena je u Čudesnu dolinu, gde jedan nadomak drugog rastu beli i crni cvet. Iz belog u zoru, kad raskrili svoje latice, izlazi vila praskozorja koja se zove Danica i vraća mu se u suton, dok noću, pod svetlom meseca, iz crnog cveta izlazi Noćurak, vilinski princ sumraka. Oni su zaljubljeni jedni u drugo, viđaju se putem snova ali ne i na javi. Zaplet je izgrađen oko toga, jer nema jačeg motiva od borbe za ljubav“, kaže Petković za Niške Vesti.\nKnjigu je ilustrovao legendarni ilustrator Dobrosav Bob Živković, dok su reči za poleđinu knjige skrojila dvojica popularnih pisaca za decu – Stefan Tićmi i Branko Stevanović.\nInače, po ovom književnom delu biće urađena i pozorišna predstava.\nPisca Miloša Petkovića u narednom periodu očekuje nekoliko promocija knjige u Nišu i drugim gradovima u Srbiji.\nBajka o Noćurku i Danici Miloš Petković roman za decu i mlade


Ruski tajkun Mihail Prohorov: Volio bih da budem premijer, poput Putina - Vijesti.me\nRuski tajkun Mihail Prohorov: Volio bih da budem premijer, poput Putina\nOvaj milijarder je ismijao iznenadan porast članova Putinovog narodnog fronta\nRuski tajkun Mihail Prohorov, lider male stranke koja je dobila pohvale od predsjednika Dmitrija Medvedeva, ismijao je novi politički pokret premijera Vladimira Putina i rekao da bi jednog dana želio da se nađe na funkciji šefa vlade.\nProhorov, koji se obogatio preuzimanjem kontrole nad najvećim svjetskim proizvođačem paladijuma nakon raspada Sovjetskog Saveza 1991, prošlog mjeseca je postao lider Partije ispravnog cilja, koja je pozvala Medvedeva da se ponovo kandiduje na predsjedničkim izborima 2012.\nPutin i Medvedev još nisu otkrili koji će se od njih kandidovati\nPutin i Medvedev još nisu otkrili koji će se od njih kandidovati, iako je Putin u maju formirao Sveruski narodni front kako bi proširio podršku njegovoj vladajućoj stranci uoči decembarskih parlamentarnih izbora.\nProhorov, 46-godišnji vlasnik košarkaškog kluba Nju Džersi nets, izjavio je za list „Komersant“ da se slaže sa Putinom oko nekih pitanja, ali da mu zamjera centralizovani politički sistem koji je stvorio dok je bio predsjednik 2000-2008.\nSmiješno mu što se 38 miliona poljoprivrednika učlanilo u Front istog dana\nOvaj milijarder je ismijao iznenadan porast članova Putinovog narodnog fronta, prenio je Rojters.\n"Jedinstvena Rusija, koju predvodi Putin, je jedan neefikasni monopol"\n„Mislim da je stvarno smiješno da se 38 miliona poljoprivrednika učlani u Front istog dana,“ rekao je Prohorov.\nUzdržavajući se od direktnih kritika na račun premijera, kazao je da je Jedinstvena Rusija, koju predvodi Putin, jedan neefikasni monopol.\nŽeli funkciju premijera\nIzrazio je nadu da će jednog dana postati premijer.\n„Ne mislite valjda da sam se počeo baviti politikom samo da bih ušao u Dumu a onda se opustio?“ , rekao je Prohorov.\n„Na pitanje zašto želi funkciju premijera, koju je Putin preuzeo u maju 2008. kada je napustio predsjedničku ulogu pošto je uveo Medvedeva u Kremlj, Prohorov je rekao:\n„Zato što mi je ja taj posao jasniji: povezan je sa stvarima kojima se moram baviti u okviru biznisa. Poslujem sa svim sektorima ekonomije,“ rekao je Prohorov.\nFino je Putin rekao ,tajkuni nemaju sta da traze u politici,Hordokovski to nije dobro čuo I ovaj je takodje nagluv


Lokalni izbori - www.lobi-info.rs\n25. apr 2016. Lokalni izbori\nNajviše glasova na Paliluli osvojila je lista Aleksandar Vučić- Srbija pobeđuje, 26 mandata, dok je drugo plasirana koalicija Za demokratsku Palilulu-DS-SDS-LDP, sa 11 mandata. Nastavite sa čitanjem\nGotovi su izborni rezultati na Opštini Palilula. Za 55 odborničkih mesta borilo se 11 stranaka. Nastavite sa čitanjem\nVečeras oko 23 časa su objavljeni prvi preliminarni rezultati lokalnih izbora na Paliluli. Nastavite sa čitanjem\n22. apr 2016. Lokalni izbori\nLokalni izbori se održavaju ovog vikenda, u nedelju 24. aprila, na kojima će građani leve obale odlučivati ko će voditi opštinu u naredne četiri godine. Mi smo pre skoro tri meseca pokrenuli anketu kako bi od vas, naših čitalaca, saznali kolika će izlaznost biti. Prema razultatima ankete od ukupnog broja čak neverovatnih 65% odgovora je glasilo DA će… Nastavite sa čitanjem\n21. apr 2016. Lokalni izbori\nŽelimo sa vama da podelimo podatke koje imamo zato evo prognoze ko i koliko glasova osvaja na lokalnim izborima koji se održavaju za tri dana. Do 16. marta su bile proglašene četiri izborne liste, do 1. aprila šest i sad imamo ukupno jedanaest izbornih listi na pomenutim lokalnim izborima. Ako želite ovde možete videti i… Nastavite sa čitanjem\n13. apr 2016. Lokalni izbori\nKandidat za predsednika Opštine Palilula Aris Movsesijan uputio je javni poziv svom protivkandidatu Aleksandru Jovičiću na TV duel. – Pozivam svog protivkandidata gospodina Jovičića na opštini Palilula da na demokratski način razmenimo argumente na bilo kojoj televiziji ili tribini. Mesto i vreme tog političkog duela ostavljam na odabir njemu. Nadam se da će se, za… Nastavite sa čitanjem\n2. apr 2016. Lokalni izbori\nOd 16. marta do juče 01. aprila podnete su još dve izborne liste za predstojeće lokalne izbore za odbornike Skupštine Gradske opštine Palilula. Izborna komisija Gradske opštine Palilula proglasila je do sad proglasila ukupno šest izbornih lista za lokalne izbore koji će se održati 24. aprila 2016. godine. Liste se podnete sledećim redosledom: Aleksandar Vučić –… Nastavite sa čitanjem\n22. mar 2016. Lokalni izbori\nDo 16. marta 2016. godine Izborna komisija Gradske opštine Palilula proglasila je četiri izborne liste za naredne lokalne izbore. Lokalni izbori za odbornike Skupštine Gradske opštine Palilula će se održati za odprilike mesec dana tačnije 24. aprila. Komisija je potvrdila da su liste podnete na vreme i uz svu zakonom propisanu dokumentaciju i na osnovu toga donela Rešenja o… Nastavite sa čitanjem\n4. mar 2016. Lokalni izbori\nPredsednik Srbije Tomislav Nikolić raspisao je vanredne parlamentarne izbore za 24. april, kada će se održati i pokrajinski i lokalni izbori. Sada sledi prijavljivanje stranaka za izbornu trku i podnošenje izbornih lista, kao i izborna kampanja. Kao što smo najavili kao vodeći lokalni portal na levoj obali Dunava u Beogradu ćemo pratiti i izveštavati o lokalnim… Nastavite sa čitanjem\n3. feb 2016. Lokalni izbori\nPre četiri godina na lokalnim izborima održanim 6. maja, na veliku srpsku slavu Đurđevdan, izašlo je na glasanje 50,55% građana sa pravom glasa. Nastavite sa čitanjem\n1. feb 2016. Lokalni izbori\nZa sada se nagađa da će lokalni izbori biti održani 24. aprila ali nije nemoguće ni da se održe nedelju dana kasnije tačnije za Uskrs odnosno “Praznik rada”. Održavanje izbora u nedelju 1. maja bi značajno uticalo na izlaznost što je u praksi pokazalo da tada teže gubi vlast, no videćemo. U narednim nedeljama ćemo… Nastavite sa čitanjem\nSpecijal “Lokalni izbori 2016” – Palilula – Leva obala\nOve godine biće održani redovni lokalni izbori i vanredni parlamentarni izbori. Tačan datum održavnaja nije poznat ali se očekuje da budu krajem aprila ili početkom maja. Mi kao lokalni blog/portal leve obale Dunava u Beogradu ćemo pratiti i izveštavati o lokalnim izborima na opštini Palilula. U susret lokalnim izborima za sve naše čitaoce pripremamo specijal… Nastavite sa čitanjem


zajednička poljoprivredna politika – Page 3 – AGRO VESTI by agronews.rs\nPosts tagged "zajednička poljoprivredna politika"\nEU: Javna rasprava o budućnosti Zajedničke poljoprivredne politike\nEvropska komisija juče je pokrenula prvu fazu modernizacije i pojednostavnjenja Zajedničke poljoprivredne politike (ZPP) otvaranjem tromesečne javne rasprave.\nDostupni podaci o korisnicima poljoprivrednih podsticaja\nHrvatska Agencija za plaćanja objavila je tražilicu u kojoj se mogu pretraživati podaci o korisnicima poljoprivrednih podsticaja.\nNove glavobolje za evropske poljoprivrednike\nFormulari za pomoć poljoprivrednicima ove godine su prava glavobolja za 12 miliona evropskih poljoprivrednika zbog komplikovanih kriterijuma u pogledu ekologije. U Francuskoj su i površine parcela koje mogu dobiti pomoć redefinisane, što dodatno unosi nejasnoće.\nBrisel: Skrining za poljoprivredu i ruralni razvoj\nEksplanatorni sastanak analitičkog pregleda zakonodavstva Evropske unije (skrining) za Pregovaračku grupu 11 – Poljoprivreda i ruralni razvoj, održava se od danas do 20. marta 2014. godine u Briselu, saopštilo je Ministarstvo poljoprivrede.\nObjavljen pravni okvir za sprovođenje nove ZPP EU\nU “Službenom glasniku” EU (Official Journal of the EU) objavljene su četiri osnovne EU regulative za novu Zajedničku poljoprivrednu politiku.\nPorasle poljoprivredne subvencije u EU\nSubvencije su u 2012. godini činile 19% ukupnog poljoprivrednog prihoda u Evropskoj uniji, pokazao je novi izveštaj Organizacije za ekonomsku saradnju i razvoj (OECD). U posmatranoj godini EU je poljoprivredne proizvođače podržala sa ukupno 83 milijarde evra, što je za 1% više nego godinu dana ranije. Ipak, podsticaji poljoprivredi smanjeni su za oko 10% od 1995-97, kada je EU uvela direktna plaćanja poljoprivrednicima kao kompenzaciju za smanjenje podsticaja cena.\nOdobrena reforma poljoprivrede u EU\nObimna reforma velikodušnog programa poljoprivrednih subvencija u EU odobrena je u Briselu, nakon što su je kočili zahtevi zakonodavaca za još većim promenama.\nSlede izmene propisa o organskoj poljoprivredi\nEvropska komisija u septembru će preispitati propise o organskoj poljoprivredi, uključujući one koji se odnose na standarde za sertifikaciju i ocenu potencijalnih rizika od genetski modifikovanih kultura. Budućom mapom puta za sektor organske proizvodnje Evropske komisije otvoriće se prostor za ažuriranje regulative iz 2007. godine i deset godina starog akcionog plana za organsku poljoprivredu, mali ali politički značajan poljoprivredni sektor u Evropskoj uniji.\nZavršetak Tvining projekta za ruralni razvoj\nUprava za agrarna plaćanja u Ministarstvu poljoprivrede organizovala je danas svečanost povodom zvaničnog završetka Tvining projekta “Jačanje kapaciteta Srbije u prihvatanju EU fondova, namenjenih ruralnom razvoju u pretpristupnom periodu”.\nEU podržava modernizaciju poljoprivrede\nEvropska unija zna da je poljoprivreda od suštinskog značaja za Srbiju i podržava napore da se ta oblast modernizuje, rekao šef delegacije EU Vensan Dežer. Srbija ulaže velike napore da se pridruži sprovođenju zajedničke poljoprivredne politike EU, kaže resorni ministar Goran Knežević.\nEvropski parlament protiv ukidanja kvota za šećer\nEvropski parlament odbacio je plan da se kvote za proizvodnju šećera ukinu u EU 2015. i smatra da ta zaštitna mera treba da ostane na snazi do 2020. kako bi se proizvođačima šećerne repe u EU omogućilo da se pripreme za liberalizaciju tog sektora.


Faktor | Salkić: Obrazovna agresija na BiH, djeca će nam učiti da su "RS i Srbija dvije bratske države"\nSalkić: Obrazovna agresija na BiH, djeca će nam učiti da su "RS i Srbija dvije bratske države"\n12.10.2020. / 21:48\nDok se u bh. entitetu Republika Srpska djeci bošnjačke nacionalnosti osporava upotreba bosanskog jezika, istovremeno ovaj entitet i država Srbija počeli su sinhronizaciju svojih nastavnih planova i programa.\n- Oni već sinhronizuju sve naše nastavne planove i programe, koji su jedinstveni i imaju za cilj da se svugdje gdje žive Srbi kroz obrazovne sisteme radi bar nacionalni paket gradiva na istovjetan način - rekao je Šarčević.\nSinhronizacija nastavnih planova i programa bh. entiteta RS i Srbije sastavni je dio famozne Deklaracije o zaštiti i opstanku srpske nacije, koju su predsjednik Srbije Aleksandar Vučić i tadašnji predsjednik RS-a, danas član Predsjedništva BiH Milorad Dodik najavljivali za 1. decembar 2017. godine. Potom su obznanili da će deklaracija biti usvojena na Sretenje (Dan državnosti Srbije), 15. februara 2018, ali i to je palo u vodu.\nPompezno najavljivana Deklaracija ni do danas nije usvojena jer nije dobila podršku međunarodne zajednice, što Vučić u svojim istupima i nije skrivao.\nUsvajanjem ove deklaracije, Srbija bi legalizirala i legitimizirala direktno uplitanje u unutrašnje stvari Bosne i Hercegovine. A za takvo što, na Dodikovu žalost, a još više Vučićevu koji je sebe vidio kao "novog srpskog vožda", nisu dobili podršku niti Brisela niti Washingtona.\nDeklaracija o opstanku Srba sadrži:\n5. Pravo na očuvanje i zaštitu kulturno-historijskog nasljeđa srpskog naroda na njegovom kulturnom prostoru\n6. Pravo na informiranje na srpskom jeziku\nIako nije usvojena i nije dobila podršku međunarodne zajednice, ipak se krenulo u njenu praktičnu realizaciju i primjenu.\nDjeca u entitetu Republika Srpska i u Srbiji radit će po istom nastavnom planu i programu.\nHistorija, geografija, priroda, društvo i srpski jezik učit će se iz istih udžebnika u Republici Srpskoj i Srbiji. Predstavnici pedagoških zavoda sa obje strane Drine utvrdili su da je gradivo približno isto, ali i da se određeni sadržaji trebaju upotpuniti. Tako je zaključeno da djeca u Srbiji trebaju više učiti o Jasenovcu, a u entitetu Republika Srpska o 1. i 2. srpskom ustanku.\nPotpredsjednik entiteta Republika Srpska Ramiz Salkić u razgovoru za Faktor naglašava da Srbija nikada nije odustala od teritorijalnih pretenzija prema državi Bosni i Hercegovini.\n- Ona to danas provodi na jedan suptilniji način u odonosu na devedesete. Danas rukovodstvo Srbije govori o miru, suživotu, toleranciji, razumijevanju, poštivanju susjednih država, a sve čini da kroz institucije države Srbije sarađuje sa bh. entitetom Republika Srpska, preko kojeg vrši dezintegraciju BiH i harmonizaciju propisa države Srbije i bh. entiteta RS-a, kao da je entitet država - navodi Salkić.\nPotcrtava da Srbija koristi entitetske institucije RS-a za provedbu Memoranduma SANU 2, a to je da se BiH učini nemogućom zemljom, i da se stvori ambijent u kojem državni organi ne mogu funkcionirati.\n- Upravo u tom svjetlu treba posmatrati najavu, kako je nazivaju, sinhronizacije nastavnih planova i programa između Srbije i entiteta RS. Pa sam srbijanski ministar kaže da se radi o dvije bratske susjedne države, gdje kroz svoj javni nastup tretira entitet kao državu, a ne priznaje državu Bosnu i Hercegovinu, što je na neki način agresija i kršenje međunarodnog mirovnog sporazuma, Dejtonskog – pojašnjava potpredsjednik RS-a.\nVEZANI TEKST - Izvini, Mile: Vučić najavio deklaraciju da popravi odnose sa Moskvom, a ne pokvari sa Zapadom\nI ovaj sporazum, nastavlja on, kao i puno drugih stvari je "poruka onima koji bi trebali konačno da se probude i shvate ozbiljnost situacije šta radi Srbija na destrukciji BiH".\nEntitetske vlasti RS-a pozivaju se na Sporazum o uspostavljanju specijalnih paralelnih odnosa između Republike Srpske i Republike Srbije, i to je, kaže Salkić, uredu, ali...\n- Prema državnim aktima, entitet RS treba da usklađuje sve zakonske propise, znači i nastavne planove i programe, sa drugim dijelovima BiH, a ne sa drugim državama. Nastavni planovi u bh. entitetu RS se trebaju uskladiti sa Okvirnim zakonom o osnovnom i srednjem obrazovanju Bosne i Hercegovine, što i predviđa član 59. ovog zakona\nSad bi, prema ovoj najavljenoj sinhronizaciji, trebalo da bošnjačka djeca u entitetu RS uče da su "RS i Srbija dvije bratske države". To je obrazovna agresija na teritorij Bosne i Hercegovne, i očekujem da reagiraju i Predsjedništvo BiH i Vijeće ministara i Parlament BiH. Naravno da će i naši parlamentarci u Narodnoj skupštini RS-a pokrenuti ovo pitanje. Država, odnosno njene institucije, mora imati snage da se suprotstavi svakodnevnim napadima na teritorij BiH od strane Srbije, u različitim segmentima. Jer sada sve to rade suptilno, preko medija, kulturnih, sportskih aktivnosti i evo sada preko obrazovanja – zaključuje Salkić.\nentitet Republika SrpskaSrbijanastavni planDeklaracije o zaštiti i opstanku srpske nacijeRamiz Salkić\nBećirović podsjetio na sve propale sporazume o podjeli: "Neka vječno živi BiH"


Tužna sudbina banjalučkog kluba: Borac od sutra prestaje sa radom – Sport Centar Tužna sudbina banjalučkog kluba: Borac od sutra prestaje sa radom – Sport Centar\nRK Borac M:tel bivši šampion Evrope i jedan od najtrofejnijih klubova u BiH od sutra prestaje sa radom pošto sve katerogije kluba nemaju osnovne uslove za rad. Ovo je za Nezavisne novine potvrdio Vladimir Branković, direktor Crveno-plavih.\n“I pored maksimalnog napora Upravnog odbora nismo uspjeli da obezbjedimo uslove za rad, klub nema uslove ni u jednom pogledu i zbog toga smo primorani na radikalne poteze. Niti jedna naša selekcija nema osnovne uslove za rad. Zamislite da mjesec dana trenirate u parku, pa tako nije bilo niti u ratu. Tako nije bilo ni kada sam ja bio dijete”, rekao je Branković za Nezavisne novine koji je naglasio da će svi timovi ponovo biti u pogodnu kada se steknu oni minimalni uslovi kako bi moglo da se trenira.\nOsim toga RK Borac M:tel bi mogoa da ostane bez nastupa u Čelendž kupu ukoliko ne dobijemo podršku institucija kazao je Branković. Žrijeb je odlučio da se Borac sastane sa azerbejdžanskim Bakijem narednog mjeseca.\nA da možda igraju Sehu,ipak je to Bojac\nMa uplatit će Mile


Od centra do Banjice samo jedna linija\nNovosti\t14.07.2018 11:17\nZbog radova ukinuti trolejbusi 40 i 41, što izaziva veliko nezadovoljstvo građana. Autobus 40A, koji je uveden kao zamena nije dovoljan da pokrije potrebe putnika\nRADOVI u Svetogorskoj ulici, koji su počeli pre tri dana, napravili su pravu zbrku sugrađanima koji se gradskim prevozom voze na relaciji Zvezdara - Banjica 2. Zbog obnove ove saobraćajnice, trolejbuske linije 28, 40 i 41 su ukinute, a umesto njih sada saobraća autobus 40A. Međutim, vozila koja su uvedena su u veoma lošem stanju, a zbog toga što je to sada jedina linija na ovom potezu, autobusi su često krcati.\nPre rekonstrukcije, Beograđani koji su putovali sa Banjice u centar i obrnuto imali su koliko-toliko redovan prevoz, jer su se trole 40 i 41 imale naizmenične polaske, pa nije moglo da prođe više od pet minuta između prolazaka.\nNa ovom potezu uvedeni su autobusi 40A, koji su prilično dotrajali, a u jutarnjem i popodnevnom špicu putnici često ostanu van autobusa.\n- Navikli smo da trolejbus ne čekamo dugo - kaže sugrađanka sa Banjice Ivana V. - Ubacili su stara vozila, prilično neudobna, a ne mogu ni da prime sve putnike. Nekoliko puta mi se desilo da moram da sačekam naredni, jer nisam mogla da uđem.\nU dispečerskom centru GSP objašnjavaju da autobusi 40a idu na šest minuta, a da će o eventualnom uvođenju još nekih polazaka odlučivati Sekretarijat za javni prevoz.\nJuče na stajalištu u Takovskoj\n- Trolejbusi 40 i 41 išli su na 12 minuta, a nova linija saobraća na šest minuta. Međutim, pošto su ranije imali dve trole u razmaku od šest minuta, sada se čini da se mnogo duže čeka - kažu dispečeri GSP.\nTOKOM redovnog održavanja tramvajskih šina koje izvodi GSP "Beograd", u Ulici cara Dušana od broja 11 do 13 i kod broja 49 režim saobraja biće izmenjen, saopšteno je iz Sekretarijata za saobraćaj. U okviru prve faze, od 12. do 14. jula režim tramvajskog saobraćaja biće izmenjen kod brojeva 11 i 13, a od 14. do 16. jula kod broja 49. S. V.


Palićke vinske svečanosti posvećene prikupljanju pomoći za građane ugrožene od poplava | (Vesti - 21. 05. 2014) Subotica.com\nPalićke vinske svečanosti posvećene prikupljanju pomoći za građane ugrožene od poplava\n21.05.2014. u 11:38h\nPreduzeće „Park Palić“ će u nedelju 25. maja 2014. godine organizovati manifestaciju „Palićke vinske svečanosti“, kojom se proslavlja Sveti Urban, zaštitnik vinara i vinogradara, stoji u saopštenju preduzeća "Park Palić". Manifestacija će se održati na terasama kongresnog centra "Velika terasa" na Paliću u periodu od 10 do 20 časova i biće posvećena prikupljanju pomoći za ugrožene poplavama u Srbiji.\nSvečano otvaranje će biti u 11 časova, kada će red vitezova vina “Arena Zabatkiensis” proglasiti rezultate i dodeliti nagrade najboljem plasiranim vinima, vinarijama i udruženjima na “Godišnjem izboru najboljih vina na palićkom vinskom putu”. Otvaranje će biti propraćeno muzičkim programom i nastupom kulturno-umetničkog društva.\nPored promocije i izložbe vina i izložbe meda, u 9 časova biće organizovano i takmičenje u kuvanju riblje čorbe “Zlatni kotlić Palića” na poluostrvu.\nUdruženje građana "Konoba Kujundžić" će na Paliću u okviru Palićkih vinskih svečanosti organizovati takmičenje u kuvanju riblje čorbe "Zlatni kotlić Palića", a sav priho od prodaje biće doniran ugroženima u poplavama. Ovo udruženje će na istoj lokaciji sakupljati kako novčane priloge, tako i konzerviranu hranu, sredstva za ličnu higijenu, sredstva za dezinfekciju, hranu za bebe, pelene, donji veš, čarape - pod sloganom "Vaše malo njima znači puno!"\nSvi posetioci manifestacije koji na licu mesta pošalju sms poruku na broj 1003 će dobiti besplatnu degustaciju vina na štandovima prisutnih vinara ili čašicu rakije na štandu udruženja proizvođača i ljubitelja rakije “Subotička Peščara”.\nDan uoči “Palićkih vinskih svečanosti”, 24. maja, Rotary klub Palić će organizovati humanitarnu akciju ispred Velike terase na Paliću. Sva prikupljena sredstva biće donirana ugroženima sa poplavljenih područja.\nHumanitarna akcija Rotari kluba Palić za ugrožene u poplavama u Srbiji\nvelika terasa palić Humanitarna akcija Park Palić humanitarna pomoć urbanovi dani palić palićke vinske svečanosti poplava donacija donacija ugroženima od poplava


"Kao izvršni direktor preduzeća koje se bavi savremenim tehnologijama sa sedištem u Beču, posebno sam ponosan na ukazano poverenje i visok stepen zadovoljstva pruženim uslugama naših međunarodnih poslovnih partnera. Njihova pozitivna reakcija potvrđuje našu težnju ka postizanju visokog nivoa kvaliteta pruženih usluga, a takođe čini i osnovu za visoku motivisnost našeg celokupnog tima."\nNaše poslovanje je orjentisano na pružanje konsultantskih usluga, obuku i razvoj u oblasti elektronike. Kompanija So-logic nudi fleksibilne načine da uštedite Vaše vreme - od jednostavnih pregleda i ocena Vaših kodova do rešenja tipa "ključ u ruke". Visoko specijalizovani timovi rade na implementaciji Vaših ideja.\nIskustvo započeto u ranim fazama FPGA razvoja\nPočevši sa prvim komercijalno dostupnim FPGA familijama, So-logic tim je razvijao naučna i industrijska rešenja bazirana na programabilnoj logici. Stalni rast mogućnosti današnjih FPGA komponenti i embedded kontrolera, stvara nove izazove u procesu projektovanja.\nRešenja za široko područje složenih problema\nOblasti u kojima je kompanija So-logic razvijala rešenja: vazduhoplovna i kosmička industrija, audio i video oprema za emitovanje, automobilska industrija, dijagnostika, vojna industrija, navigacija, oprema za testiranje.\nKompanija So-logic je koristila sledeće metode za realizaciju namenskih projekata: razvoj embedded sistema, jezike za opis hardvera (HDL jezike), programske jezike, operativne sisteme, razvojne alate, arhitekture FPGA komponenti i mikroprocesora, dizajn logičkih kola i izrada layout-a, periferijske komponente, DSP tehnike, dizajn na nivou sistema, open source razvoj, network enabled services, ...\nDozvolite nam da Vam pomognemo da kreirate Vaš vrhunski proizvod sutrašnjice!\nUpdated at: 2009-11-16 11:24 to the top


Posle pauze za dopremanje humanitarne pomoći, Izrael nastavio vojnu operaciju u Pojasu Gaze\nIzraelska vojska nastavila je napade na ciljeve Hamasa u Pojasu Gaze posle tročasovne pauze, uvedene da bi se dozvolilo dopremanje humanitarne pomoći na palestinsku teritoriju.\nIzraelci su privremeno obustavili napade kako bi dozvolili "humanitarni koridor", ne bi li se stanovnici Gaze snabdeli zalihama najpotrebnije robe, a tokom ta tri sata i Hamas je privremeno prestao sa ispaljivanjem projektila na Izrael. Izraelski zvaničnici naveli su da bi razmotrili slične privremene prekide vatre u danima koji dolaze, s obzirom na sve veću zabrinutost u vezi sa nestašicama hrane, vode i lekova u Gazi.\nIzrael je takođe suočen sa oštrom kritikom međunarodne zajednice u vezi sa palestinskim civilnim žrtvama u poslednjih 12 dana ofanzive protiv ektremista Hamasa. Izraelski kabinet za bezbednost trebalo bi da se sastane do kraja dana da razmotri da li će proširiti vojnu operaciju u Gazi, tako što će dozvoliti izraelskim snagama da uđu u urbane gradske centre.\nU međuvremenu, izraelska vojska saopštila je da je tokom noći pogodila 40 ciljeva Hamasa, što u vazdušnim napadima, što artiljerijskom vatrom. Lekarsko osoblje u Gazi objavilo je da je u poslednjim napadima poginulo najmanje osam ljudi. S druge strane, projektili Hamasa pogodili su jug Izraela, ali nema izveštaja o žrtvama.\nProcenjuje se da je u velikoj vazdušno-kopnenoj ofanzivi Izraela do sada stradalo preko 670 Palestinaca, aUjedinjene nacije veruju da su bar četvrtina žrtava civili, među kojima je i mnogo dece. Povređeno je oko 2.500 osoba.


Marija Kilibarda: ”Žene” počinju na Prvoj\nIzvor: Poznati.info, 03.Maj.2011, 16:03\nOna je opuštena, otkačena, prelepa, visoka, dugonoga, bisernog osmeha - ona je Marija Kilibarda, voditeljka koja je uzbudila muške mašte pojavljivanjem u prošlogodišnjem specijalu posvećenom Svetskom prvenstvu u fudbalu.\nNakon prelaska na Prvu srpsku televiziju, prvi TV projekat u kojem ćemo je gledati i uživati u njenom pogledu na svet je 'Žene', emisija u kojoj neće biti zabranjenih priča i koja će sigurno postati jedna od najomiljenijih emisija namenjenih lepšem polu.\nIstraživaće >> Pročitaj celu vest na sajtu Poznati.info << se mnoge goruće i taboo teme - estrada, politička scena, ekonomska situacija, modna, kulturna i sportska dešavanja, a voditeljke će biti Ivana Zarić, Marija Kilibarda, Nataša Ristić i Maja Volk.\nEmisija Žene trajaće sat vremena, a u realizaciji učestvuje celokupan produkcijski tim Prve srpske televizije.\nSlične, interesantne teme: Irina Radović pobegla sa Pinka! Marija Kilibarda Biografija Najomiljenije TV Voditeljke\nDan pre: 02.Maj.2011\nDan posle: 04.Maj.2011


Nezadovoljan tretmanom kod Kompanyja: Vranješ predvodi pobunu u Anderlechtu – Sport Centar Nezadovoljan tretmanom kod Kompanyja: Vranješ predvodi pobunu u Anderlechtu – Sport Centar\nNekadašnji bh. fudbalski reprezentativac Ognjen Vranješ jedan je od predvodnika pobune igrača Anderlehta protiv trenera Vincenta Kompanyja, tvrde belgijski mediji.\nBanjalučanin, zajedno sa Derrickom Lukassenom i Zakarijom Bakallijem, navodno želi okrenuti kompletan igrački kadar protiv Kompanyja, jer nije zadovoljan tretmanom kojeg ima(ju) kod nekadašnjeg legendarnog belgijskog fudbalera, prenosi Avaz.\nSva trojica pomenutih igrača ove sezone imaju malu minutažu, jer kako pišu Belgijanci, nisu iskoristili šanse koje su dobivali…\nVranješ je ove sezone odigrao samo četiri prvenstvene utakmice. Pod ugovorom s Anderlechtom je do 30. juna 2022. godine.\nanderlechtognjen vranjesvincent kompany\nOgnjen Vranješ: Četiri kluba iz Turske su zainteresovana za mene, piše se mnogo laži\nNajluđa priča zimskog prelaznog roka: Došao na trening u dresu velikog rivala jer želi otići\nAEK spreman vratiti Vranješa: Grčki klub će sjesti za pregovarački stol samo pod jednim uslovom


Afera "Telekom": Vlast ne reaguje na zahtijev SAD\nMilo Đukanović na saslušanju zbog afere "Telekom", ilustrativna fotografija\nNi treći dan nakon objavljivanja eksplicitnog saopštenja ambasade SAD u Podgorici, u kome se tvrdi da je tamošnja Komisija za hartije od vrijednosti i berzu došla do dokaza o podmićivanju u slučaju “Telekom” i zahtijeva da se privedu pravdi svi koji su krivi u ovom slučaju, nema reakcije nadležnih u Crnoj Gori.\nPredsjednik Anketnog odbora za utvrđivanje činjenica u slučaju privatizaije crnogorskog Telekoma Andrija Mandić kaže da je primjetan muk nadležnih državnih organa i funkcionera koji prati vrlo jasno saopštenje ambasade SAD u kome se tvrdi da je američka komisija došla do dokaza o podmićivanju i u kome se od Crne Gore eksplicitno traži da sve krivce privede pravdi.\nMandić kaže da ćutanje nadležnih ovoga puta neće pomoći i da se na ovome ne može završiti:\n“Naravno da neće moći na ovome da se završi. Pozivao sam kao predsjednik tadašnjeg odbora i nadležnog državnog tužioca i pravosudne organe, ministra unutrašnjih poslova Raška Konjevića koji je bio član anketnog odbora da reaguju. Sada je pravi momenat jer ova bruka nije samo naša i samo naša sramota nego je to međunarodni skandal. Trebalo je da se crnogorski državni organi odnesu prema tome kako bi se odnijeli organi u nekoj drugoj zemlji. Na žalost u Crnoj Gori je situacija takva kakva jeste. Koliko god da mi guramo i podstičemo tužilaštvo da radi svoj posao, ono na žalost neće.”\nPoslanik Pozitivne Crne Gore Mladen Bojanić kaže da je sramota i da je ponižavajuće što nakon godina tobožnje istrage oko privatizacije Telekoma koju vodi crnogorsko tužilaštvo, punu i jasnu sliku o tom slučaju dobijamo kroz saopštenje jedne ambasade. On dodaje da mu je posebno sporna reakcija nadležnih državnih funkcionera poput ministra pravde Duška Markovića sa kojim je u Parlamentu polemisao na tu temu:\n“Postoje dokazi da su oni došli do dokaza iz Amerike u našem dvorištu da je bilo korupcije, a mi nijesmo u stanju ili nećemo da se bavimo svojim poslom, odnosno institucije koje treba to da rade. Ono što je bilo zanimljivo jeste reakcija gospodina Markovića na moje izlaganje u vezi sa ovom temom koji je onako ustvrdio da oni neće da sude na osnovu dokaza koje su pribavile druge države nego mi imamo naše institucije koje treba time da se bave. Evo nekoliko godina dobijamo informaciju da oni čekaju tu dokumentaciju iz Amerike, pa da čekaju da se to prevede i sada odjednom kao treba mi sami da nađemo dokaze jer su maltene ovi od strane SAD nevažni.”\nAndrija Mandić dodaje da pokušaj zataškavanja ovog slučaj traje već devet godina:\n“U suštini mi imamo kontinuitet u ponašanju državnih organa koji se od 2005 pa do sada ponašaju na sličan način. Mi imamo veoma organizovanu grupu koja se trudi da zataška sve u vezi sa korupcijom u privatizaciji Telekoma i to je jedan od prvorazrednih skandala.”\nAmerička komsija za hartije od vrijednosti ranije je ustvrdila da su trojica mađarskih direktora, od kojih su dva bili članovi Odbora direktora Crnogorskog Telekoma nakon privatizacije, 2005. godine podmitili više predstavnika crnogorske Vlade, kao i "sestru najvišeg vladinog funkcionera koja se bavi advokaturom".\nU tom opisu crnogorski premijer Milo Đukanović ranije je prepoznao svoju sestru, advokaticu Anu Kolarević i ovako kvalifikovao nalaze američke komisije:\n“Ono što ne pretpostavljam nego što ću vam eksplicitno reći jeste da je u pitanju jedna notorna glupost .Može vas ovakva ocjena začuditi zato što smo mi u Crnoj Gori naučili da gluposti samo postoje ovdje kod nas. Ne gluposti postoje i ovdje i tamo, i sa ove i sa one strane okeana.Gorim od nestrpljenja da američka agencija pošalje informacije koje je tražilo državno tužilaštvo.Gorim od nestrpljenja zato što znam da ćemo se slatko ismijati tome.”\nMladen Bojanić kaže da su i ovakvi premijerovi stavovi možda i bili povod da američka ambasada u Podgorici zauzme vrlo jasan i neuobičajeno oštar stav u vezi sa ovim slučajem:\n“Moguće je da je ova poptuno jasna reakcija američke Komisije za hartije od vrijednosti , odnosno Ambasade SAD rezultat njegovog komentara da se radi o notornim glupostima.”\nIstraga crnogorskog tužilaštva zvanično je i dalje u toku a prošle godine stiglo je na hiljade stranica dokumentacije iz SAD-a koja bi trebalo da pomogne u rasvjetljavanju tog slučaja. U kojoj je fazi istraga iz tužilastva ne saopštavaju.


Baralić: Jeleni je potrebna stalna pomoć - Radio Luna\nPočetna Slobodno vreme Kultura Baralić: Jeleni je potrebna stalna pomoć\nBaralić: Jeleni je potrebna stalna pomoć\nHumanitarno Badnje veče za Jelenu Pantelić počinje večeras u 19 časova, a ulaznice će biti u formi dobrovoljnog priloga, kaže za Radio Lunu direktor Gradskog kulturnog centra Filip Baralić. Publika će moći da uživa u hitovima moderne strane i domaće muzike koje će izvoditi pijanistkinja Marija Lazić, a od 22 časa nastupiće DJ Savo Božović.\nBaralić naglašava da je pored dobre zabave glavni cilj pomoći sugrađanki Jeleni Pantelić koja je boluje od kancera ilijačne kosti. Kaže da je već postojao plan za koncert tokom božićnih praznika, ali se u međuvremenu došlo na ideju da bude humanitarni imajući u vidu posebno raspoloženje koje vlada oko Božića.\nPošto je Badnje veče sugrađani imaju tradiciju da se okupljaju ispred crkve i pale badnjak, pa će posle moći da dođu i na koncert. Smatrali smo da je sad pravi trenutak jer je vreme praznika kada su ljudi okrenuti darivanju i pomaganju. Ovo je priča na lokalnom nivou – Užičani za Užičane, kaže Baralić.\nOn naglašava da je za nekoliko dana u decembru prikupljeno je 41 160 dinara, ali Jeleni Panelić je potrebna kontinuirana podrška.\nKada se neko nađe u takvoj situaciji troškovi života skaču višestruko. Osim lečenja oni obuhvataju putovanja i odlaska na preglede, zaključuje Baralić.\nGradski kulturni centar će raditi sa 50 odsto kapaciteta i posle 20 časova obavezne su kovid propusnice.


Kolumne & novosti: Đoković se sastao sa Vučićem\nĐoković se sastao sa Vučićem\nPredsednik Srbije Aleksandar Vučić sastao se sa najboljim srpskim i svetskim teniserom Novakom Đokovićem u Beogradu. Poseta Đokovića Predsedništvu je, kako je rekao Vučić, izazvala ogromnu podršku medija, "nikad viđenu do sada", kako je rekao. Đoković je zahvalio Vučiću, državi Srbiji i svim građanima u zemlji i inostranstvu što su mu pružili podršku povodom događaja pred Australijan open u Melburnu, na kojem nije mogao da učestvuje jer nije vakcinisan. Medijima je poručio da će sa svojom verzijom događaja o tome šta se dešavalo u Australiji izaći u javnost za sedam do 10 dana.\n"Spremni smo da pomognemo da organizujete što više turnira u našoj zemlji, imamo više mogućnosti nego ranije. Pa da za deset, dvadeset godina, nećemo imati Đokovića, ali da imamo neke nove klince da se bore za naš grb, trobojku", rekao je Vučić.\n"Zahvaljujem se na gostoprimstvu, želeo sam da se vidim s Vama, osetio sam potrebu da Vam zahvalim na podršci koju ste mi pružili za vreme nemilih događaja u Australiji. Iako sam bio sam u pritvoru, imao sam veliku podršku porodice, familije, čitavog naroda srpskog, dobronamernih ljudi iz regiona, sveta...Svi su se javljali i pokušavali da mi na neki način olakšaju boravak u Australiji koji je u najmanju ruku bio neočekivan", kazao je Đoković.\n"Vi kao predsednik Srbije i država Srbija uopšte niste imali obavezu da uradite to što ste uradili, ali osećam zahvalnost što ste se zauzeli, stavili sebe u komprimitovanu političku poziciju, i zbog toga sam stvarno izuzetno zahvalan", kazao je Đoković.\nKako je rekao, to se ne podrazumeva, već se ceni i poštuje. "I ja ću kao građanin i sportista to dugo pamtiti. Moja veza prema srpskom narodu jača je iz dana u dan. Ove okolnosti u Australiji su pokazale da će ta veza biti takva doveka i od srca se zahvaljuljem svima", kazao je Đoković.\n"Za predstavnike medija samo bih dodao da s obzirom da se nisam oglašavao u vezi sa australijskim događajima, molim za strpljenje, u narednih sedam do 10 dana ću se obratiti medijima podrobnije i detaljnije sa svojom verzijom priče", rekao je Đoković.\nLabels: Novak Đoković


Počinje kažnjavanje na NAPLATNIM RAMPAMA zbog prekoračenja brzine - PressLider.rs\n24. avgusta 2017. 24. avgusta 2017. Duško Radišič\t0 Comments kazne, naplatna rampa, Vozači\nBahati vozači koji prekorače brzinu na auto-putu od 1. septembra više neće moći da izbegnu kaznu pošto će ih saobraćajna policija sankcionisati sistemom naplatnih rampi. Globa neće zaobići ni one koji plaćaju putarinu TAG uređajima, saznaje BLIC.\nTo je za „Blic“ potvrdio načelnik Uprave saobraćajne policije Nebojša Arsov i dao odgovor na poslednju dilemu pre startovanja novog sistema: kako će se sankcionisati vozači koji elektronski plaćaju putarinu?\n– Od 1. septembra počinjemo da kažnjavamo vozače na osnovu merenja srednje brzine na autoputu. Sankcionisaćemo i vozače koji koriste TAG uređaje pošto će im sistem očitavati srednju brzinu čim ih kamera snimi na naplatnoj rampi. Postoje dva načina na koja će dobiti kaznu: ili će ih patrola saobraćajne policije odmah zaustaviti na naplatnoj rampi ili će im prijava stići na kućnu adresu – objašnjava Arsov za „Blic“.\nOvo će biti sankcionisano od sledećeg petka, foto: Privatna arhiva\nbrzina – (km/h) kazna\n121-140 – 3.000 dinara\n141-160 – 5.000 dinara\n161-180 – 6.000 – 20.000 dinara, tri kaznena poena i oduzimanje vozačke dozvole na najmanje 30 dana\n181-200 – 15.000 – 30.000 dinara ili kazna zatvora do 30 dana, šest kaznenih poena i oduzimanje dozvole na najmanje tri meseca\n← Bajaga i Instruktori večeras na Zlatiboru\nKošarkaši Borca uspešniji od gostiju iz Moskve (FOTO) →


Ukrajinski poslanik: Pokrenut postupak zbog Porošenkove veleizdaje - Sputnjik Srbija\nNarodni poslanik je rekao da je dobio poziv za saslušanje u SBU kao svedok. Kuprij je uz saopštenje objavio i fotografiju dokumenta. Povod za istragu je informacija da je Porošenko u avgustu prošle godine Puku za specijalne operacije poklonio 100 snajperskih sistema u vrednosti od 500 miliona grivni (oko 16 miliona evra).\n„Da bi se objasnila zakonitost takve operacije i mehanizma predaje oružja Oružanim snagama Ukrajine, poslao sam zahtev Ministarstvu odbrane“, napisao je Kuprij.\nMinistarstvo mu je saopštilo da je u skladu sa sporazumom o kupovini robe donacijom vojnicima predato ne 100, već 98 jedinica oružja, pri tome ne borbenog, već lovačkog. Ministar odbrane Ukrajine Stepan Poltorak istakao je da objavljivanje takvih informacija u medijima može da nanese štetu nacionalnim interesima Ukrajine.\n„Na taj način je na inicijativu Petra Porošenka i za objavljivanje u medijima organizovana i realizovana demonstracija oružja koje se predaje našoj vojsci, što bi, prema saopštenju Stepana Poltoraka, moglo da našteti interesima nacionalne bezbednosti Ukrajine i predstavlja vojnu tajnu“, zaključio je poslanik Vrhovne rade i dodao da je preko suda uspeo da primora SBU da pokrene istragu o tom slučaju.\nOsim toga, Kuprij sumnjiči Porošenka za krađu dva snajperska sistema koja vojsci nedostaju, pretpostavljajući da ih je ostavio sebi ili poklonio prijateljima.\nveleizdaja, sud, Petro Porošenko, Ukrajina


“Važeći Zakon o zaštiti na radu je iz 1990. godine, a podzakonski propisi su još stariji, te ih je bilo neophodno uskladiti sa međunarodnim standardima i novim društveno-ekonomskim odnosima. Cilj novog Zakona je da se kroz preventivno djelovanje osiguraju radni uslovi kako bi se u najvećoj mogućoj mjeri smanjile povrede na radu, profesionalna i druga oboljenja u vezi sa radom, posebno žena u vezi materinstva, mladih, te očuvalo njihovo zdravlje primjereno njihovoj životnoj dobi – kazao je Drljača.\n“Upravo su radna mjesta i radna okolina detektovani kao izvori zaraze, zato je nužno preventivno djelovati, procijeniti rizik na svakom radnom mjestu i primijeniti odgovarajuće mjere zaštite na radu”, ističe Drljača.\n“To će biti stručno tijelo koje inicira i prati izmjene ovog Zakona. Prava i obaveze radnika i poslodavaca, zdravstveni i inspekcijski nadzor, izvještavanje o nesrećama i povredama na radu i profesionalnim oboljenjima i slično”, kazao je Drljača.\n“Poslodavci su dužni u roku od 12 mjeseci donijeti odgovarajuće podzakonske akte”, poručio je Drljača navodeći da je radnik za zaštitu na radu stručno lice za zaštitu na radu koji ima položen stručni ispit pred komisijom Federalnog ministarstva rada i socijalne politike, a da povjerenika za zaštitu na radu biraju radnici i on vodi dijalog sa poslodavcem ako je zaposlen više od 30 godina.


Lufthansa će postati bogatija za 5500 radnika! - POSAO U NJEMAČKOJ\nHome / AERODROM / Lufthansa će postati bogatija za 5500 radnika!\nLufthansa će postati bogatija za 5500 radnika!\nurednik 01/01/2019\tAERODROM, POČETNA, ZANIMLJIVOSTI ostavite komentar 1,061 Pregledi\nZbog brojnih propusta i kašnjenja u protekloj godini, Lufthansa namjerava 2019 godine zaposliti samo 600 radnika na poboljšanju procesa letova, kako bi poboljšali svoje poslovanje.\nNovi zaposlenici bi trebali biti garant “nastavka kvalitetnog poslovanja”, saopštilo je preduzeće na Novu godinu u Frankfurtu na Majni. “Da bi se stabiliziralo poslovanje nakon burnog leta, Lufthansa Grupa ulaže oko četvrt milijarde eura.”\nSve u svemu, prema izvorima kompanije u 2019 godini u Njemačkoj, Austriji, Švicarskoj i Belgiji, će biti zaposleno oko 5500 novih radnika . Među njima je više od 1300 stjuardesa sa glavnim fokusom u Minhenu i sestrinskoj podružnici Swiss u Cirihu.\nKrajem septembra 2018. godine, Lufthansa Group je imala oko 135.000 zaposlenih, od kojih je oko 32.000 bilo direktno zaposleno u Lufthansi. Sa skoro 40.000 zaposlenih, Lufthansa Group tvrdi da je najveći poslodavac u Njemačkoj pokrajini Hessenu.\n7,850 total views, 1 views today\nTags Cirih Hessen lufthansa minhen stjuardese\nPredhodna Kompanije koje najviše plaćaju svoje radnike?\nSljedeća U Bosnaskoj Krajini blizu 30.000 osoba zatražilo potvrdu o nekažnjavanju zbog odlaska u inozemstvo


Foto: Forma Ideale / Promo\nNa simbolično predstavljenom italijanskom trgu instaliranom u centru salona mediji su se upoznali sa sistemom elemenata TOSCANA koji donosi savremen tematski koncept uređenja dnevnog boravka, sinonimom za praktičnost, udobnost i jedinstven stilski izraz. Dizajn i organizacija elemenata kolekcije TRENTINO doprinose praktičnim i estetski autentičnim rešenjima za opremanje enterijera, a posebna povoljnost ogleda se u mogućnosti prilagođavanja kompozicija elemenata prema raspoloživim dimenzijama i funkcionalnim zahtevima u prostoru, kažu iz Forma Ideale. Dok sistem elemenata UMBRIA krasi elegantan i sveden dizajn elemenata kao i šarmantni kolorit drvo dekora.\n- Drago nam je što imamo priliku da našim kupcima u Srbiji donesemo duh Italije i da im predstavimo kako smo kroz inspiraciju tri pokrajne Toskana, Umbria i Trentino osmislili nove kolekcije. Sada je, posle velikog Sajma u Kelnu kolekcija dostupna i nasim građanima identično visokog kvaliteta i pažljivo osmišljenih detalja - kaze Aleksandar Ružesković, direktor marketinga kompanije Forma Ideale.\nMediji su imali prilike da uživaju i u tonovima italijanskih virtuoza praćenih muzičkim kvartetom Mistick cello dok je italijanska zakuska, sa vrhunskim vinom i fokačom ali i neizostavnim espresom, zaokužila potpuni utisak o novitetima iz Italije i prenela najautentičnije momente sve tri pokrajne.


Grčka pod pritiskom EU zbog izbeglica,pretnja isključenjem iz Šengena\nMinistri unutrašnjih poslova EU tražili su od Grčke da uloži veće napore radi zaštite spoljnih granica EU i kontrolisanju priliva izbeglica, a neki su čak zapretili Atini da će biti isključena iz zone Šengena.\n25.01.2016. - 13:39h\nEU je preduzela različite korake u cilju pružanja finansijske pomoći Atini da bi se uhvatila u koštac sa krizom, ali mnoge članice veruju da Atina to ne koristi dovoljno, navodi AFP.\nAustrija i Nemačka zatražile su od Atine da učini više da smanji priliv izbeglica koje preko mora dolaze iz Turske, što je postala glavna ruta za njihov dolazak u Evropu.\n"Grčka mora da pojača svoje granične resurse i prihvati pomoć", rekla je austrijska ministarka unutrašnjh poslova Johana Mikl-Lajtner.\nOna je upozorila je da će se, ako se ništa ne bude promenilo u obezbeđivanju spoljne granice EU, šengenska međa pomeriti u pravcu Centralne Evrope.\nMinistarka je, pred Savet ministara unutrašnjih poslova EU u Amsterdamu, poručila svojim kolegama da ostaje odluka Vlade Austrije o ograničneju prihvata azilanata.\nPrema njenim rečima, osnovno je da Grčka štiti spoljnu granicu EU i da mora učiniti što pre, sve što može, kako bi pojačala resurse za stvarnu zaštitu granice.\nAustrija, Nemačka i još nekoliko članica Šengen zone već su uvele privremene kontrole na svojim granicama.\nNemački ministar unutrašnjih poslova Tomas de Mezijer zatražio je od Grčke da "uradi svoje domaće zadatke".\n"Želimo da sačuvamo Šengen, želimo zajednička evropska rešenja, ali vreme nam ističe", upozorio je on dodavši da je ključ za rešenje migrantske krize dogovor sa Turskom o zaustavljanju priliva migranata.\nProšle godine EU i Turska postigle su dogovor po kojem će Brisel dati tri miljarde evra pomoći Ankari za rešavanje migrantske krize i ubrzati njen evropski put, a Turska će zauzvrat poboljšati uslove za prihvat izbeglica i smanjiti mogućnosti njihovog krijumčarenja.\nVisoka predstavnica EU Federika Mogerini danas je tokom posete Ankari izjavila da je uverena da će Turska dobiti taj novac u "razumnom roku".\nDvodnevni sastanak ministara pravde i unutrašnjih poslova prvi je takve vrste tokom predsedavanja Holandije EU koja želi da do 30. juna postigne dogovor o uspostavljanju nove agencije za nadzor evropskih granica.\nEvropski komesar za migracije Dimitris Avramopulos izjavio je danas da EU mora da učini sve da bolje zaštiti svoje spoljne granice, ali da Šengen nije ugrožen, kao i da ne postoji predlog o suspenziji Grčke iz zone Šengena.\nDok su ministri na sastanak dolazili brodom jednim od čuvenih kanala u Amsterdamu, organizacija za zaštitu ljudskih prava Amnesti internešenel organizovala je protestni performans u vodi.\nU kanal su spustili čamac pun lutaka sa prslucima za spasavanje koji predstavljaju izbeglice, a na transparentu je pisalo "Lideri Evrope ne treba da brinete za izbore, već za udžbenike istorije"\nDok ministri zasedaju u Amsterdamu, u sedištu Europola u Hagu od danas zvanično počinje da radi novi Centar za borbu protiv terorizma koji bi trebalo da poboljša razmenu podataka među članicama EU.


САНДА РАШКОВИЋ ИВИЋ: Да ли је Београд на води посебна држава у Србији?\n04-10-2018 10:32 Srbija Politika\nNarodna poslanica i prva potpredsednica Narodne stranke Sanda Rašković Ivić izjavila je da je potrebno da Skupština Srbije razmotri činjenice, okolnosti i stanje u kome se danas nalazi projekat "Beograd na vodi".\nOna je ukazala na činjenicu da nakon pogibije dvojice radnika na gradilištu „Beograda na vodi“ inspekcija rada nije ušla na ovaj objekat.\n„Ministar za rad i socijalna pitanja Đorđević rekao je da je 'Firma rekla sve', a inspekcija rada očigledno firmi veruje na reč. Da li smo došli do toga da je Beograd na vodi zaista ekstrateritorijalan u Srbiji i da tamo naša srpska inspekcija rada ne može da uđe, da snimi stanje i vidi o čemu se tu radilo?“, rekla je Rašković Ivić.\nOna je podsetila da je 2015. godine leks specijalisom projekat ''Beograd na vodi'' postao projekat od državnog značaja.\n„Niko do danas ne zna zašto je ovaj projekat označen kao projekat od državnog značaja, jer se radi o stambenim zgradama i šoping molovima, a ne o rudnicima, aerodromima ili nekoj specijalnoj industriji“, rekla je potpredsednica Narodne stranke i dodala da javnost ima pravo da ima uvid u sve detalje ovog projekta i ukazala na posledice izgradnje „Beograda na vodi“.\n„Posledice su, ne samo da je 'polupana Savamala' i da je tu jedan čovek posledično izgubio život, već je i izmešten železnički saobraćaj, preti se i rušenjem mosta, a preuzet je hotel 'Bristol' koji je pod zaštitom spomenika kulture u Srbiji. Iz tog istog hotela nasilno su iseljene porodice vojnih lica“, rekla je Rašković Ivić i dodala da bi kroz Anketni odbor u Skupštini Srbije poslanici možda mogli da saznaju "kakav je to specijalni projekat kada na useljenje dveju zgrada dolaze predsednik Republike i ceo državni vrh".\nPoslanici Narodne stranke će nastaviti da insistiraju da se o ovom projektu Skupština Srbije ponovo izjasni.\nŠta je snajperista Dejan Berić rekao o Vučićevom podizanju borbene gotovosti zbog Kosmeta pogledajte OVDE.


Babalj: Postoji jasan okvir za borbu protiv korupcije\nPetak, 22 Maj 2015 22:36\nDelegat u Domu naroda Parlamentarne skupštine BiH Darko Babalj izjavio je da u BiH postoji jasan pravni okvir koji reguliše mehanizme za borbu protiv korupcije.\n"Institucionalni podsticaji borbi protiv korupcije u narednom periodu trebalo bi da dođu upravo iz Parlamentarne skupštine BiH, što predstavlja i jasno definisanu misiju Globalne organizacije parlamentaraca u borbi protiv korupcije /GOPAK/", rekao je Babalj u Beogradu tokom Međunarodne konferencije "Transparentnost i odgovornost za djelotvoran nadzor – uloga parlamenta".\nOn je pojasnio da je zadatak GOPAK-a smanjenje stepena korupcije u svim državama svijeta i poboljšanje efikasnosti rada parlamenata, kao institucija koje nadziru rad organa izvršne vlasti, gdje upravo parlamentarci treba da predstavljaju lidere u globalnoj borbi protiv korupcije.\nNa dvodnevnoj konferenciji u Domu Narodne skupštine Srbije u Beogradu, koja je završena danas, osim Babalja koji je član Komisije za izbor i praćenje rada Agencije za prevenciju korupcije i koordinaciju borbe protiv korupcije, učestvovao je i poslanik u Predstavničkom domu parlamenta BiH Predrag Kožul, koji je predsjedavajući Komisije za finansije i budžet Predstavničkog doma.\nKonferencija je okupila parlamentarce iz jugoistočne Evrope i centralne Azije, kao i stručnjake iz regiona i svijeta, s ciljem razmjene znanja i iskustava u provođenju efikasnog nadzora nad radom izvršnih vlasti, sa posebnim akcentom na kontrolu javnih finansija, saopšteno je iz parlamenta BiH.\nNa kraju konferencije potpisan je i Memorandum o saradnji kojim se uspostavlja zajednička platforma za saradnju i međusobnu koordinaciju, s ciljem razmjene najboljih praksi u vezi sa promocijom principa transparentnosti, odgovornosti i nadzora parlamenata nad javnim finansijama.\nIzvor: Srna; Foto: Oslobođenje\nViše iz kategorije: « Sramotna informacija Savjeta ministara o napadu u Zvorniku U utorak konferencija "Pravda za svako dijete" »


Na pozive za dodelu akcionih grantova prijavilo se 114 organizacija\nBeograd, 22. jul 2020. – Završeni su pozivi za dodelu akcionih grantova u okviru projekta “Zajedno za aktivno građansko društvo – ACT” na koje se ukupno prijavilo 114 organizacija i neformalnih grupa građana.\nNa Poziv za podnošenje predloga projekata za jačanje lokalnih zajednica prijavilo se 65 organizacija i neformalnih grupa građana. Biće podržano do 5 organizacija i/ili neformalnih grupa građana koje će uz aktivnu podršku i učešće građana kreirati inicijative i akcije usmerene na rešavanje nekog problema od javnog interesa u svojim lokalnim zajednicama. Projekti koji će biti podržani trajaće najviše 6 meseci, a iznos pojedinačne finansijske podrške biće do 350.000,00 dinara.\nNa Poziv za podnošenje predloga projekata za javno zagovaranje na lokalnom nivou prijavilo se 49 organizacija, od kojih će do 8 biti podržano uz maksimalan iznos finansijske podrške od 1.400.000 dinara. Cilj ovog poziva je da osnaži građansko društvo da efikasnije i aktivnije učestvuje u procesu donošenja odluka i kreiranja politika kroz zagovaračke aktivnosti, kao i da mobiliše podršku građana i zastupa njihove interese u procesu donošenja odluka, posebno na lokalnom nivou.\nOGD i neformalne grupe čiji predlozi projekata budu izabrani postaće i korisnici posebno dizajniranog i prilagođenog programa izgradnje i razvoja kapaciteta, unapređenja veština i znanja u oblastima kao što su mobilizacija/uključivanje građana i zagovaranje. Razvoj kapaciteta iz pomenutih oblasti će obuhvatiti grupni i/ili individualni pristup koji će imati za cilj da unaprede zagovaračke kapacitete kao i da omoguće podržanim OGD veće povezivanje sa građanima i širenje društvenog uticaja u temama od značaja za lokalne zajednice.\n„Posle svake faze odlučivanja objavićemo koje organizacije prolaze u sledeći krug, a do kraja septembra trebalo bi da imamo i konačnu odluku ko će dobiti sredstva za realizaciju projekata. Očekujemo da će ugovori biti potpisani u oktobru i tada počinje i realizacija“,\nobjašnjava Ivana Ćirković, nacionalna tim liderka projekta ACT.\nSledeći poziv biće objavljen sredinom septembra, u okviru dodele grantova za javno zagovaranje mreža OGD, kada će za finansijske grantove moći da konkurišu formalno registrovane i neformalne mreže organizacija građanskog drustva. U ovom pozivu konkuriše se za grantove do 25.000 evra, na period od osamnaest meseci.


CIK naredio brojanje glasačkih listića na 27 biračkih mjesta u 21 gradu – Radio Feral\nObavještenje o provođenju ankete “Podrška statističkom sistemu Bosne i Hercegovine za pripremu glavnog okvira za uzorak”\nU Kalesiji održano Treće druženje nogometnih sudija i instruktora TK-a\nEdin Ramić nakon donošenja zaključaka NSRS-a: Zaustaviti problem dok je još u nastanku\nU BiH 11 osoba umrlo od gripe\nVrijedna donacija za najmlađe stanovnike Muratovića kod Kalesije\nCIK naredio brojanje glasačkih listića na 27 biračkih mjesta u 21 gradu\n13/10/2018 Mirza Musanovic\t0 Comments\nU toku je proces utvrđivanja rezultata Općih izbora 2018. godine koji podrazumijeva objedinjavanje rezultata izbora sa redovnih biračkih mjesta i rezultata brojanja glasačkih listića u Glavnom centru za brojanje.\nU vezi s tim, danas je Centralna izborna komisija Bosne i Hercegovine donijela naredbu Glavnom centru za brojanje, da izvrši brojanje glasačkih listića i utvrdi rezultate izbora na 27 biračkih mjesta iz 21 grada ili općine i to za različite nivoe vlasti, a u cilju pravilnog utvrđivanja rezultata glasanja, objavio je CIK BiH na svojoj web stranici.\nInače, 10, oktobra u glavnom centru za brojanje glasova Centralne izborne komisije BiH u sarajevskoj dvorani Zetra oko 19 sati počelo je brojanje glasova.\nU posljednjima danima došlo je do brojnih reakcija iz pojedinih političkih stranaka u vezi sa izbornom krađom, te je traženo da se izvrši ponovno brojanje za pojedina biračka mjesta ili nivoe vlasti. Jučer je stranka Narod i pravda predala SIPA-i krivične prijave zbog sumnje na izbornu krađu.\n← Mujkić dvostruki strijelac i asistent u pobjedi Bosne nad Dinamom (FOTO)\nViše kalesijskih naselja u utorak bez struje →\nOd 1. januara 2016. lakše do posla u Njemačkoj\n22/10/2015 Mirza Musanovic 0\nViše stotina demobilisanih boraca ispred Parlamenta FBiH, policija osigurava objekat\n26/07/2018 Mirsad Zulic 0\nUpaljen žuti meteoalarm za BiH\n02/10/2019 02/10/2019 Mirza Musanovic 0


Htela da proda maloletnicu iz Novog Pazara za 500 evra u Podgorici – Sandzaklive najnovije vijesti iz Sandžaka\nobjavio sandzaklive 20. Septembra 2021., 22:02\nNOVI PAZAR – Tridesetosmogodišnja D. H. iz Srbije uhapšena je u Podgorici zbog sumnje da je nameravala da proda maloletnicu za 500 evra.\nNjoj se na teret stavlja krivično delo trgovina ljudima na štetu maloletnice iz Novog Pazara.\n“Sumnja se da je ovo krivično delo D. H. izvršila na način što je 16. septembra ilegalno ušla na teritoriju Crne Gore u blizini Rožaja sa maloletnom oštećenom koju je nameravala da proda za iznos od 500 evra licu S. H. iz Podgorice, radi sklapanja braka”, ističe se u saopštenju Uprave policije, pišu Vijesti.\nU saopštenju se dodaje da je D. H. uhapšena po nalogu nadležnog tužioca u Višem državnom tužilaštvu u Podgorici.\n“Ona je privedena postupajućem tužiocu na dalju nadležnost koji joj je odredio zadržavanje do 72 časa”, zaključuje se u saopštenju.\n(VIDEO): Kosovska policija bacila suzavac na demonstrante na prelazu Brnjak\nUhapšen Sloba Snajper! Vođa navijača Vojvodine priveden pošto je krvnički pretukao ljubavnicu u izna…HronikaSlobodan Milutinović, poznatiji kao Sloba Snajper, iz Novog Sada, vođa navijača FK Vojvodina uhapšen je sinoć nakon što je u iznajmljenom stanu krvnič…


Promenjena pravila za izbor direktora Domova kulture - JUGPRESS\nPromenjena pravila za izbor direktora Domova kulture\nNa 80. sednici Gradskog veća usvojeni su predlozi odluke o izmeni i dopuni Odluke o osnivanju Domova kulture u Pečenjevcu, Brestovcu i Vučju. Izmene se odnose na izbor direktora Domova kulture i uslovima koji se tiču načina izbora, kao i na ovlašćenja Nadzornog i Upravnog odbora ovih ustanova.\nČlanovi Gradskog veća su izmenili i Lokalni akcioni plan zapošljavanja grada Leskovca za 2018. godinu, kako bi se preraspodelom sredstava povećao iznos za javne radove, gde je u 2018. godini bilo 100%-no izvršenje. Ovim bi se omogućilo potpisivanje ugovora sa Nacionalnom službom za zapošljavanje o raspisivanju novog javnog konkursa čime bi 25 lica dobila mogućnost da obavlja javne radove na pet meseci.\nDoneta je i odluka kojom će se sredstva iz budžetske rezerve usmeriti za potrebe realizacije dva projekata, „Razvoj inovacionog ženskog preduzetništva“ (700.000 dinara) i „Radimo za bolju budućnost dece“ (7,5 miliona dinara). Radi se o projektima gde je Grad Leskovac sufinansijer, a konkursi su raspisani tokom 2018. godine, te ova sredstva nikako nisu mogla da se predvide u budžetu za ovu godinu.\nGradsko veće Grada Leskovca će sve ove odluke proslediti skupštini Grada Leskovca na usvajanje i predlaže predsedniku skupštine Grada Leskovca da 25. sednicu zakaže za 23. novembar 2018. godini.


BIĆE NADOKNADE ČASOVA: Ministar Ružić o situaciji u školama usled dojava o bombama\n18. 05. 2022. u 18:31\nKazao je da bi bio "najsrećniji čovek na svetu" ukoliko bi oni koji stoje iza dojava o bombama zaista bili procesuirani i kažnjeni, uz ocenu da te dojave, osim izazivanja opšte opasnosti, predstavljaju i pretnju terorizmom.\nOn je ocenio je da iza svih dojava stoji politika, ističući da je "dovoljno dugo u politici da ne zna šta bi drugo moglo da bude", ističući da po njegovom, ali i mišljenju svih relevantnih faktora, deca ne stoje iza dojava.\n- Ovo nismo imali kao situaciju pre nego što je došlo do rusko-ukrajinskog sukoba, ovakva situacija sa školama dogodila se, doduše samo jednog dana u Crnoj Gori, slična situacija se događa i u Mađarskoj i u Turskoj - naveo je Ružić.\nOd ukupno oko 280 škola u Beogradu, Ružić je rekao da je dojava stigla u 186, a da su do sada pregledane 164 škole i objasnio da postupak pregledanja mora da se ponovi ukoliko škola dobije novu dojavu.\n- Ekipe su i dalje na terenu, podaci se menjaju iz sata u sat. Najvažnije je da je u svim školama u kojima je obavljen pregled ustanovljeno da nije bilo bombi - kazao je ministar i istakao da svaka škola ima plan evakuacije i da ne postoji razlog za paniku.\nRužić je naglasio je da nije problem organizovati nastavu onlajn ukoliko škola nije pregledana, posebno sa iskustvom od dve i po godine, ali da je problem što se bliži kraj školske godine.\n- Za decu je opterećenje da smo mi u 34. radnoj nedelji, da je ostalo nepunih mesec dana do kraja i sada se popravljaju i zaključuju ocene, a zaključivanje i odgovaranje može da se izvede isključivo u školskim objektima - naveo je on.\nBranko Ružić nadoknada časova dojave o bombama škole


Gejts okončao posetu Iraku\nSekretar za odbranu Robert Gejts, na kraju dvodnevne nenajavljene posjete Iraku, razgovarao je sa premijerom Nurijem al-Malikijem i predsjednikom autonomne krudske oblasti na sjeveru zemlje Masudom Barzanijem.\nAmerički zvaničnici koji su prisustvovali tim sastancima naveli su da je Gejts pozvao Malikija i Barzanija da osiguraju da, nakon izbora 7. marta, novi sastav parlament pravovremeno formira vladu u kojoj će biti predstavnici svih zajednica. U obraćanju američkim vojnicima u bazi blizu Kirkuka, Gejts je kazao da sukob Arapa i Kurda možda najviše zabrinjava, ali da dvije zajednice napreduju u naporima na prevazilaženju razlika.\nTakođe je naglasio da će vazdušne snage vjerovatno i dalje imati određeni angažman u Iraku nakon 2011. godine, kada bi trebalo da se povuku poslednje američke trupe. Visoki američki zvaničnik je, tokom susreta sa Barzanijem, prenio lideru iračkih Kurda poziv predsjednika Baraka Obame da posjeti Vašington saopštio je za Glas Amerike Barzanijev šef kabineta.


USAID / EMPOWER Privatnog Sektora » Saopštenje za medije\nIndustrija odeće na Kosovu sada ima zvaničnu elektronsku adresu\nPriština, 13.06.2016. godine – Nov, specijalizovan internet portal pomoći će da se promoviše industrija odeće na Kosovu kao odredište na svetskoj karti proizvođača odeće.\nPrvi zeleni festival na Kosovu da naglasi biznis energije\nPriština, 25.05.2016. godine – Zeleni festival, posvećen zelenim preduzećima na Kosovu, koji obuhvata obnovljivu energiju, reciklažu i efikasnost, otvarao se danas u Prištini i trajaće do 27. maja 2016. god.\nČetrdesetoro mladih završilo stažiranje u drvno prerađivačkoj industriji i pronašlo zaposlenje\nPriština, 18 maj. 2016 – Danas je certifikovano 40 mladih nakon uspešnog okončanja tromesečnog programa stažiranja u 14 preduzeća za preradu drveta. Sada je njih 29 zaposleno na puno radno vreme u ovim preduzećima. „Trebamo pomoći radnicima da steknu odgovarajuće veštine kako bi...\nTržište rada mora da bude osnova strategija za obučavanje radne snage\nPrizren – Poslovna zajednica u Prizrenu nastoji da što bolje informiše o strategijama za obucavanje radne snage. Lokalni savet za strukovno obrazovanje i obuku (LSSOO) u Prizrenu, osnovan 16.02.2016. godine, najnovija je grupa za javno-privatni dijalog koja će doprineti tome da...


Obilježen 16. septembar – Međunarodni dan zaštite ozonskog omotača – ozoneunit.me\nObjavljeno: 07 10, 2021\n16.septembar – Međunarodni dan zaštite ozonskog omotača ove godine je obilježen u okviru kampanje „Za ljepšu i zdraviju Crnu Goru“, koju je organizovala Agencija za zaštitu životne sredine povodom obilježavanja 30 godina od usvajanja Deklaracije o ekološkoj državi.\nKampanjom „Za ljepšu i zdraviju Crnu Goru“ su pored ozelenjavanje dvorišnog prostora bolnica i uljepšavanja njihovog enterijera slikama prirodnih ljepota Crne Gore, planirana i predavanja na temu zaštite životne sredine. Pored bolnica, kampanjom će biti obuhvaćene škole i univerziteti kroz organizaciju prezentacija i predavanja na otvorenom.\nU okviru ove kampanje 16. septembra je organizovana posjeta Opštoj bolnici u Pljevljima tokom koje je ozelenjen dvorišni prostor bolnice, a predstavnici Agencije su posjetili pedijatrijsko odjeljenje i uručili djeci promotivni materijal pripremljen povodom Međunarodnog dana zaštite ozonskog omotača.\nU Beranama je 17. septembra, pored akcije ozelenjavanja dvorišnog prostora Opšte bolnice i posjete pedijatrijskom odjeljenju, gdje je djeci uručen prigodan promotivni materija, organzovan čas u prirodi za učenike Gimnazije „Panto Mališić“ i SSŠ „Vukadin Vukadinović“ na temu zaštite ozonskog omotača, a učenicima je podijeljen promotivni materijal.\nTokom posjete Bijelom Polju, koja je organizovana 22. septembra učenicima Osnovne škole „Risto Ratković“ održano je predavanje na temu zaštite ozonskog omotača i prikazan kratki animirani film „Resetuj planetu“.\nAktivnosti sličnog sadržaja će se nastaviti tokom oktobra, a planirano je da se, u saradnji sa Privrednom komorom Crne Gore, organizuje i radionica na kojoj će preduzećima iz RAC sektora biti predstavljena nova zakonska regulativa i aktivnosti u sklopu realizacije Plana eliminacije HCFC supstanci.


RTCG - Radio Televizija Crne Gore - Nacionalni javni servis :: Društvo :: "Zdravlje jedan od ključnih prioriteta Vlade CG"\n06. 05. 2022. 15:12 >> 15:13\n"Zdravlje jedan od ključnih prioriteta Vlade CG"\nJedan od prvih koraka resora zdravstva biće kvalitetno sagledavanje ključnih segmenata funkcionisanja zdravstvenog sistema u Crnoj Gori, koji će poslužiti kao input za formulisanje nove Strategije unapređivanja zdravlja, kazao je resorni ministar Dragoslav Šćekić.\nŠćekić je to kazao tokom sastanka sa šeficom kancelarije SZO u Crnoj Gori Minom Brajović.\nKako je saopšteno iz Ministarstva zdravlja, tokom sastanka razmatrano je više tema među kojima i prioritetne oblasti kratkoročne i dugoročne saradnje u cilju unapređenja zdravlja i zdravstvene sigurnosti u Crnoj Gori.\nŠćekić je istakao da zdravlje predstavlja jedan od ključnih strateških prioriteta za Vladu Crne Gore i da je visoko pozicionirano na političkoj agendi.\n"Jedan od prvih koraka resora zdravstva biće kvalitetno sagledavanje ključnih segmenata funkcionisanja zdravstvenog sistema u Crnoj Gori, koji će poslužiti kao input za formulisanje nove Strategije unapređivanja zdravlja", kazao je Šćekić.\nPo njegovim riječima, okosnica strategije biće obezbjeđivanje jednake dostupnosti kvalitetnim zdrvstvenim uslugama uz unaprijeđeni nivo zaštite od finansijskog rizika za građane prilikom korišćenja zdravstvenih usluga.\n"Stabilno i održivo finansiranje sistema zdravstva , kako je ministar Šćekić istakao, predstavlja imperativ za njegov resor i Vladu Crne Gore. Kako je zdravlje najveći kapital društva i pretpostavka i ishod održivog razvoja, ministar zdravlja je istakao da će nova strategija unaprjeđivanja zdravlja biti rađena kroz participativni pristup i konsenzus na nivou društva, uz puni angažman i Parlamenta i svih relevatnih sektora", navodi se u saopštenju.\n"Tokom sastanka definisan je i koncept predstojećeg Samita malih zemalja na visokom nivou, koji se održava 02. i 03. juna 2022.godine, čiji domaćin će biti Ministarstvo zdravlja Crne Gore. Imajući na umu višestruke implikacije COVID 19 pandemije, posebno na male zemlje i sisteme, dogovoreno je da će tematski fokus dvodnevnog samita biti potreba većeg ulaganja u zdravstvenu sigurnost, u smislu jačanja kapaciteta za prevenciju, ranu detekciju, pripremljenost i odgovor na zdravstvene krize", navodi se u saopštenju.\nDrugi dan samita, kako se dodaje, biće posvećen značaju daljeg ulaganja u zdravlje i transformaciju zdravstvenog sistema u cilju stvaranja boljih prospekata za održivi razvoj turizma. Na samitu će učestvovati predstavnici jedanaest malih zemalja, uključujući i SZO Direktora za Evropu.\n"Čestitajući ministru Šćekiću na imenovanju, Brajović je u ime SZO izrazila spremnost pružanja pune podrške naporima Vlade Crne Gore i resornog Ministarstva zdravlja, pod liderstvom ministra Šćekića u ostvarivanju univerzalne zdravstvene zaštite i jačanju zdravstvenog sistema u Crnoj Gori, sa posebnim fokusom na kapacitete za pripremljenost i odgovor na javno- zdravstvene krizne situacije", navodi se u saopštenju.\nPozdravljajući opredjeljenje Vlade i resornog ministarstva da zdravlje bude u vrhu prioriteta političke i razvojne agende, Brajović je posebno istakla značaj većeg ulaganja u primarnu zdravstvenu zaštitu, kao okosnicu snažnog zdravstvenog sistema, sposobnog da se uhvati u koštac sa hroničnim oboljenjima i zdravlje "donese" do svakog domaćinstva u Crnoj Gori.\n"Ona je posebno pozdravila odluku Vlade Crne Gore da se dalje finansijski opterete duvanski prozvodi, posebno imajući na umu da je u Crnoj Gori učestalost upotrebe duvanskih proizvoda značajno iznad prosjeka u regionu Evrope", saopšteno je iz Ministarstva zdravlja.\nNa sastanku su učestvovali i Anka Vukićević, državna sekretarka u Ministarstvu zdravlja i Mirjana Đuranović, načelnica Odjeljenja za međunarodnu saradnju i SZO nacionalni koordinator.\nSZO Ministarstvo zdravlja Dragoslav Šćekić Mina Brajović


Porast broja novozaraženih u Austriji, vlasti pravdaju velikim brojem testova! Više od pola miliona vakcinisanih – Naši u svetu\nObjavljeno 21/02/21 u 13:00\nU poređenju sa nedeljom pre sedam dana, to je rast za oko 700 obolelih.\nAnšober: Sprovedeno više od pola miliona vakcinacija\nAustrija je danas prešla broj od pola miliona sprovedenih vakcinacija, a više od 200.000 ljudi je idobilodrugu dozu, saopštio je ministar zdravlja Rudolf Anšober.\n“Iduće nedelje očekujemo isporuku daljih 180.000 doza vakcina, a u martu više od milion”, naglasio je Anšober.\nU drugom kvartalu ove godine, prema njegovim rečima, količina isporuke će biti utrostručena u poređenju sa prva tri meseca ove godine.\nAustriji je do sada isporučeno 500.000 doza vakcine Biontek-Fajzer, više od 150.000 AstraZeneka i 36.000 doza Moderne.\n“Svakih 5,5 sekundi se trenutno, u statističkom proseku, sada vakciniše jedna osoba”, navedeno je u saopštenju.\nMinistarstvo istice da posebnu nadu daje postupak odobrenja vakcine “Džonson & Džonson”, čije prve isporuke Austrija očekuje tokom aprila, jer se radi o cepivu za koje nije potrebna revakcina.\nVećina vakcina je data u staračkim i domovima za negu, koji su bili prvi prioritet strategije vakcinacije.\n“Broj infekcija i smrtnih slučaja u staračkim i domovima za nedelju već nedeljama su niži. Dok smo krajem novembra imali još 4.300 aktivna slučaja kod štićenika tih domova, danas je taj broj na svega 359”, naglasio je Anšober.\nRusija vodi pregovore sa nekoliko austrijskih kompanija o organizovanju proizvodnje vakcine Sputnjik V protiv korona virusa, izjavio je juče izvršni direktor Ruskog fonda za direktna ulaganja Kiril Dmitrijev za austrijsku radio stanicu O-1.\nDmitrijev je rekao da su austrijske farmaceutske kompanije među najboljima, prenosi TAS S.\n“Već razgovaramo sa nekoliko austrijskih kompanija. Želeli bismo da sarađujemo sa Austrijom u proizvodnji i izvozu iz Austrije u druge zemlje”, dodao je on.\nDmitrijev nije otkrio imena austrijskih kompanija sa kojima se razgovara kako se, kako kaže, ne bi našle pod pritiskom.\nKoronavirus u AustrijiTestovi\nUčestali falsifikovani testovi na koronu sa Balkana, prekršiocima prete žestoke kazne\nAUSTRIJA: Brzi testovi na koronu se osim u apotekama mogu nabaviti i u…\nŽelja za posetom frizeru, salonima lepote, testiranje u školama: U Austriji…